Toyota компанияси хавфсизлик ёстиқчаларидаги носозлик туфайли АҚШдаги 1,5 млндан ортиқ машинасини чақириб олмоқда\n10:09 / 24.05.2016\nЯпония автогиганти Toyota компанияси Takata фирмаси ишлаб чиққан хавфсизлик ёстиқчасидаги носозликлар сабаб, АҚШдаги 1,58 млн машинасини чақириб олмоқда. Бу ҳақда автоконцерн баёнотида сўз юритилган.\nУшбу қарор, компаниянинг 2006 йилдан 2011 йилгача ишлаб чиқарган 9та модели, жумладан, Corolla, Yaris, Sienna’ларга ҳам тегишлидир.\n"Бу машиналарнинг олд йўловчи хавфсизлик ёстиқчасининг пиропатронлари алмаштирилади", - дейилади баёнотда.\nҲозирги кунгача, Takata хавфсизлик ёстиқчасидаги носозлик туфайли Toyota’нинг АҚШда чақириб олган машиналари сони умумий ҳисобда 4,7 млн донадан ошиб кетди.\nЯпониянинг Takata компанияси, сифатсиз маҳсулоти сабабли 2014 йилда можаро марказида қолган эди. АҚШ ҳукуматининг аниқлашича, мазкур компания ишлаб чиққан хавфсизлик ёстиқчасининг пиропатронидаги носозлик, ҳалокат вақтида ёстиқчанинг нотўғри очилиши, портлаб кетиши ёхуд автомобиль салонида бўлган йўловчиларга темир парчаларини "отиши"га сабаб бўлган.\nШу каби ҳолатлар 11 кишининг ҳаётига зомин бўлган, уларнинг 10 нафари АҚШда юз берган ҳодиса қурбонларидир. Мана шу носозликка оид чақириб олинган машиналарнинг умумий миқдори эса, 100 млн.дан ошиб кетди.


Ксения Бондал ва Рустам Темиров\nҚамоқ муддатини ўтаётган Кремл танқидчиси Алексей Навалний 2021 йил 26 май куни Москвадан 120 км узоқликда жойлашган Петушки шаҳрида ўтказилган суд мажлисида видеоалоқа орқали иштирок этган. [Dimitar DILKOFF/AFP]\nОЛМАОТА/ТОШКЕНТ – Кремлнинг Россия мухолифати етакчиси Алексей Навалний ва унинг Коррупцияга қарши кураш жамғармасига (ФБК) нисбатан тазйиқлари Марказий Осиёда танбеҳ ва истеҳзога сабаб бўлмоқда.\n9 июн куни Москва шаҳар суди Навалнийнинг минтақавий идоралари ва ФБКни «экстремистик» ташкилот деб топиш ҳақида қарор чиқарди ва уларнинг Россиядаги фаолиятини тақиқлади.\nАпрел ойида прокуратура Навалнийнинг ташкилотларини Ғарб қўлловида фитна уюштиришни режалаётганликда айблаб, уларни «экстремистик» деб топиш талабини илгари сурган эди.\nФБК мунтазам равишда ҳукуматнинг барча даражаларидаги мансабдор шахслари билан боғлиқ порахўрлик ва коррупция ҳолатларига оид текширувларни эълон қилиб боради.\n17 май куни адвокатлар Иван Павлов (ўртада) ва Илья Новиков (чапдан иккинчи) қамоққа олинган Кремл танқидчиси Алексей Навалнийнинг Коррупцияга қарши кураш жамғармасини (ФБК) экстремизмда айблаш билан боғлиқ ишни кўриб чиқиш қолдирилгач, Москва шаҳар суди биноси олдида ОАВга интервью бермоқда. 9 июн куни суд Навалнийнинг ФҚБ ва минтақавий идораларини «экстремистик» деб топиш ҳақида қарор чиқариб, уларнинг Россиядаги фаолиятини тақиқлаган. [Dimitar DILKOFF/AFP]\nШу йил бошида фонд YouTube тармоғида икки соатли ҳужжатли тергов фильмини чиқарган ва президент Владимир Путинга тегишли деб тахмин қилинган ўта ҳашаматли кўчмас мулк ҳақида маълумот берган эди.\nФилмда «тарихдаги энг йирик пора» эвазига Қора денгиз бўйида бунёд этилган 1,35 млрд долларлик қаср ҳақида ҳикоя қилинади.\nУшбу ҳисобот 19 январ куни – Навалний август ойида Сибирда Новичок моддаси билан заҳарланиши ортидан Германияда даволаниб, Россияга қайтганидан икки кун ўтгач эълон қилинган эди.\n117 миллиондан кўпроқ марта томоша қилинган бу видео ва Навалнийнинг ҳибсга олиниши аҳоли орасида мисли кўрилмаган норозиликларни келтириб чиқарди.\nАввалроқ Навалнийнинг минтақавий ташкилотлари тармоғи ақлли овоз бериш тизимини йўлга қўйишга ёрдам берган эди. У сайловчиларни Кремлга алоқадор номзодларни мағлубиятга учратиши мумкин бўлган номзодларга овоз беришга чақирган.\nФБКнинг «экстремистик ташкилот» деб топилиши ортидан Навалнийга сентябр ойига белгиланган парламент сайловларида қатнашиш тақиқланган, уларда Путиннинг тобора обрўсизланиб бораётган «Ягона Россия» партияси кураш олиб бориши кутилмоқда.\nАйбловлар ва суд қарори «мутлақо бемаъни», дейди Олмаотада яшовчи Миллий хавфсизлик қўмитасининг (КНБ) истеъфодаги зобити Арат Нарманбетов.\nНавалнийни заҳарлашга қаратилган муваффақиятсиз уринишдан сўнг, Кремл энди унинг мамлакатда коррупцияга қарши курашадиган ташкилотларини таъқиб қилмоқда, деди у.\nНарманбетовнинг таъкидлашича, ФБКни «экстремистик ташкилот» деб топиш билан Россия бош прокуратураси уни «ҳақиқий экстремистлар, ўтакетган каллакесарлардан» иборат «Ислом давлати» (ИД) билан тенглаштирмоқда.\n«Коррупцияга ботган амалдорлар, жумладан Россиянинг айрим давлат хизматчилари эса... экстремистлар деб тан олинмайди, аслида улар террорчилардан ҳам баттар», деди у.\nМосква судининг қарори мутлоқ сиёсий характерга эга, чунки судьялар Кремлнинг фикрига мос равишда қарор чиқаришди, дейди Францияда яшовчи ўзбекистонлик сиёсий таҳлилчи Камолиддин Раббимов.\n«Навалний бошчилигидаги ФБК ахборот кампанияси россияликларнинг Владимир Путинга бўлган ишончини кескин пасайтириб юборди», деди у, жумладан президентники деб иддао қилинган «порахўрлик қасри» ҳақидаги YouTube видеолавҳасини назарда тутиб.\n«Навалний фондининг шу ва бошқа ҳаракатлари Путин ҳокимиятининг легитимлигига жиддий путур етказди», деди Раббимов.\n«Шу тариқа Кремлнинг Россияда чиндан ҳам коррупция ва авторитаризмга қарши курашаётган мустақил жамғарма фаолиятини қонун даражасида тақиқлашдан бошқа чораси қолмади.»\nЧимкентлик жамоатчилик фаоли Куаниш Сатаевга кўра, Бош прокуратуранинг бу қарорини аввалдан тахмин қилиш мумкин эди.\n«Россияда назорат янада қатъийлаштирилмоқда: «Медуза» мухолифат нашри «хорижий агент» деб тан олинди, «Ведомости» журналистлари томонидан яратилган лойиҳа ОАВ майдонидан сиқиб чиқарилди, Навалний заҳарланди, кейин суд қилинди. Энди эса унинг тарафдорлари экстремизмда айбланмоқда», деди у.\nУшбу хатти-ҳаракатлар Россия ҳукуматининг ҳар қандай шаклдаги ўзгача фикрга қарши курашаётганини англатади ва бу кураш ўтган йилдан бери анча қатъийлашган, деди Сатаев.\nФБК «мухолифатни ва мамлакат етакчиси каби фикрламайдиганларни йўқ қилаётган режимнинг назаридагина» экстремистдир, дейди у. «Россияда экстремизмга оид жиноий моддалар мужмал бўлгани сабабли уларни истаганча талқин қилиш мумкин.»\nСатаевнинг сўзларига кўра, Россиядаги жазолаш машинаси «ўз-ўзини йўқ қилмагунича ёки унинг ўрнига бошқа режим келмагунича кераксизларни жазолашда давом этади».\nПутинни қўллаб-қувватловчилар ҳеч кимнинг ёрдамисиз мамлакатни инқирозга етакламоқда, дейди олмаоталик IT-мутахассис Рустам Абибоев.\n«Дунёни катта бир уй деб тасаввур қилинг, унда бошқаларга кун бермайдиган аҳмоқ қўшни бўлса. Иккита кучлироқ қўшни бу аҳмоқни бошқаларга зарар етказмаслиги учун уни назоратга олса», дейди у.\n«Европа Иттифоқи ва Қўшма Штатлар санкциялар кўринишидаги маданиятли чоралар билан Россияни жиловда ушлаб , унга ўз жойини кўрсатиб қўймоқда», дейди у.\n«Аммо Россия cовет ўтмишига асосланган носоғлом нафсониятидан воз кеча олмаяпти», дейди Абибоев.\nАслида Россиянинг шахсий ютуқлари йўқ, фақат ядровий қуроллари бор холос, улар ҳам Совет Иттифоқи парчаланганидан кейин қолган, дейди у.\nПутин экстремист эмасми? Россияда ҳуқуқ ва ва қонунлар аллақачон йўқ бўлиб кетган.\nУлар ҳеч бўлмаганда Россияда сўз эркинлиги ва демократия бор деб кўрсатишар эди. Энди эса бундай қилишмаяпти ҳам. Охир-оқибат Россия ўзининг асл башарасини кўрсатди.


Жамшид Хожаев: Ўзбекистоннинг хоржий давлатлар билан қишлоқ хўжалиги соҳасидаги ҳамкорлиги фаоллашмоқда - Darakchi\nЖамшид Хожаев: Ўзбекистоннинг хоржий давлатлар билан қишлоқ хўжалиги соҳасидаги ҳамкорлиги фаоллашмоқда\nЖАМИЯТ 12.07.2019, 16:57\nЖорий йилнинг 8-10 июль кунлари Тошкентда бўлиб ўтган Яшил иқтисодиёт бўйича Европа ва МДҲ давлатлари минтақавий вазирлар конференцияси доирасида БМТнинг Жануб-жануб ҳамкорлиги бошқармаси томонидан ташкил этилган “Қишлоқ хўжалигини ривожлантириш ва озиқ-овқат хавфсизлигини таъминлаш борасида Жануб-жануб ҳамкорлигини қўллаб-қувватлашга кўптомонлама ҳамкорликда ёндашув” мавзусидаги махсус сессияда Ўзбекистон Республикаси қишлоқ хўжалиги вазири Жамшид Хожаев маъруза қилди. Бу ҳақда Қишлоқ хўжалик вазирлиги матбуот хизмати хабар берди.\n– Ўзбекистоннинг яшил иқтисодиёт бўйича вазирлар даражасидаги бундай муҳим минтақавий конференцияга мезбонлик қилиши биз учун юксак шарафдир. Чунки, ушбу анжуман натижалари минтақавий ҳамкорлик ва шерикликни янада ривожлантириш учун мустаҳкам асос бўлиб хизмат қилади. Яшил иқтисодиёт ҳар бир соҳа, шу жумладан, озиқ-овқат тизимлари, қишлоқ хўжалигини барқарор ривожлантиришда муҳим аҳамият касб этади.\nБМТнинг Жануб-жануб ҳамкорлиги бошқармаси томонидан амалга оширилган “Қишлоқ хўжалигини барқарор ривожлантириш ва озиқ-овқат хавфсизлигини таъминлашда Жануб-жануб ва учтомонлама ҳамкорлик” ташаббусида Ўзбекистон мазкур ташаббус иштирокчилари бўлган 8 та давлат билан қишлоқ хўжалигининг турли соҳалари, жумладан, чорвачилик, балиқчилик, яйловлардан фойдаланиш, сув хўжалиги, қишлоқ хўжалигида биотехнологиялар, боғдорчилик каби кўплаб соҳаларда билим ва тажрибалар алмашган. Хусусан, ушбу ташаббус доирасида ташкил этилган турли семинар ва тренинг дастурларида мамлакатимиздан қарийб 100 нафар мутахассис иштирок этган.\nБугунги кунда қишлоқ хўжалиги соҳасида давлат-хусусий сектор ҳамкорлиги фаол қўллаб-қувватланмоқда. Бунга ташкил этилаётган кластерлар яққол мисол бўла олади. Республиканинг 85 та туманида умумий майдони 633 минг гектар бўлган 75 пахта-тўқимачилик кластери ташкил этилди. Айни пайтда кластерлар жами пахта майдонларининг 60 фоизини эгаллайди.\nШу билан биргаликда, мева-сабзавот маҳсулотларини етиштиришдан то тўлиқ қайта ишлашгача бўлган барча босқичларни қамраб олган мавжуд 40 та мева-сабзавот кластери ҳам самарали фаолият юритмоқда.\nШунингдек, давлат-хусусий сектор ҳамкорлиги асосида дон, чорвачилик, балиқчилик, паррандачилик маҳсулотлари ва уруғлик ишлаб чиқариш бўйича ҳам кластерлар ташкил этилди.\nҚишлоқ хўжалиги корхоналарининг бундай янги шакллари қишлоқ жойларда янги иш ўринларини яратиш ва қишлоқ аҳолиси фаровонлигини оширишга хизмат қилади.\nЎзаро ҳамкорликни йўлга қўйиш бутун минтақада қишлоқ хўжалигини барқарор ривожлантириш учун муҳим восита бўлиб ҳисобланади. Бу борада нафақат Марказий Осиё давлатлари, балки қўшни Афғонистон билан ҳам яқин ҳамкорлик йўлга қўйилмоқда.\nҚисқа вақт ичида биз савдо тўсиқларини бартараф этиш, бу борадаги тартиб-қоидаларни соддалаштириш ва Марказий Осиёдаги узоқ муддатли масалаларни ҳал қилишга муваффақ бўлинди. Натижада, биргина 2018 йилнинг ўзида Ўзбекистоннинг Марказий Осиё мамлакатлари билан савдо айланмаси 40 фоизга ошди.\nМинтақавий ҳамкорлик соҳасида олиб борилган самарали ишлар туфайли мамлакатимиз 2020 йил май ойида бўлиб ўтадиган Озиқ-овқат ва қишлоқ хўжалиги ташкилоти (ФАО)нинг Европа минтақавий конференциясиниг 32-сессиясига мезбонлик қилади.\nТаъкидлаш жоизки, бошланган барча ислоҳотлар БМТнинг 2030 йилгача бўлган даврда Барқарор ривожланиш мақсадлари, «2030 йилгача бўлган барқарор ривожланишнинг миллий мақсадлари ва вазифалари» ҳамда 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясига тўлиқ мос келади.\nТезкор: бугунги ёмғир сабаб Оҳангаронда юк машинаси ҳалокатга учради ва ёниб кетди\nОЛИЙ СУД: 9 ойда фуқаролик ишлари бўйича судлар томонидан 138 962 та иш кўриб чиқилди


PlayStation эгаларига Sony ўндан ошиқ ўйинни теппа-текинга тарқатяпти! - Terabayt.Uz\nPlayStation эгаларига Sony ўндан ошиқ ўйинни теппа-текинга тарқатяпти!\nSony кишилар ижтимоий масофа сақлашга амал қилишларига ҳисса қўшиш мақсадида Play at Home дастурини жорий этган. Компания бу дастур доирасида PlayStation ўйин приставкалари эгаларига турли ўйнларни бепул тарқатиб келмоқда.\n17 мартда Play at Home дастурининг иккинчи босқичи бошланди, унинг доирасида ўйинларни текинга олиш учун PlayStation Plus обуначиси бўлиш ҳам шарт эмас.\nАввало, 31 мартгача 2016 йилги Ratchet and Clank ўйинини бепул олиб қўйишлари мумкин.\nPlayStation Plus обуначиларига эса 5 апрелгача PlayStation 4 консоли учун Final Fantasy 7 Remake ва яна бир нечта ўйинни сақлаб олиш имкони тақдим этилган.\nЯна бир қизиқарли ўйин – Horizon Zero Dawn ҳам ушбу дастур доирасига кирган, лекин уни 9 апрелдан то 14 майгача текинга тарқатишади. Геймерлар ўшанда унинг Frozen Wilds қўшимчали, тўлиқ нашрини юклаб олишлари мумкин бўлади.\nУнгача эса, PlayStation эгалари 25 мартдан то 22 апрелгача Abz, Enter the Gungeon, Rez Infinite, Subnautica, The Witness номли, шунингдек PlayStation VR учун чиққан: Astro Bot Rescue Mission, Moss, Thumper ҳамда Paper Beast ўйинларини бепул олиш имконига эгалар. Ҳаттоки PlayStation VR гарнитурангиз бўлмаса ҳам, ўйинларни келажак учун юклаб олишингиз мумкин.\n#PlayStation #PlayStation 4 #PlayStation VR #Sony #Sony PlayStation VR #Видео ўйинлар #приставка #ўйин #ўйин приставкаси #ўйинлар #ўйин консоли #Sony PlayStation 5


Ўзбекистонда Марказий Осиёдаги энг йирик ойна ишлаб чиқариш заводи барпо этилади\n14:18 / 21.12.2016\nШишага чуқур ишлов бериш ва йирик ўлчамдаги шиша маҳсулотлари ишлаб чиқариш бўйича заводга расмий пойдевор қўйиш маросими ташкил этилди. У Хитойнинг савдо-саноат компанияси «Минъюань силу» томонидан барпо этилади. Маросим 16 декабрь куни Ўзбекистоннинг «Жиззах» эркин иқтисодий ҳудудида бўлиб ўтган. Бу ҳақда, 1news.uz сайти хабар қилмоқда.\nХабарларга кўра, лойиҳанинг умумий қиймати 110 млн АҚШ долларини ташкил этади. Режага мувофиқ, унинг биринчи навбати 2017 йил майида фойдаланишга топширилади. Унинг тўлиқ қувват билан ишга тушиши 2019 йил сентябрига белгиланган.\nБу вақтга келиб, «Минъюань силу» Марказий Осиё минтақасида шиша маҳсулотлари, катта ўлчамли ойна ишлаб чиқарувчи ва етказиб берувчи энг йирик компанияга айланади.\nЎзбекистон Марказий Осиё «Жиззах» эркин иқтисодий ҳудуди «Минъюань силу»


«Спутник V» вакцинаси келаси ҳафтадан Олмалиқда ишлаб чиқарила бошлайди - Anhor\nAnhor Все посты «Спутник V» вакцинаси келаси ҳафтадан Олмалиқда ишлаб чиқарила бошлайди\nРоссиянинг “Спутник V” вакцинаси келаси ҳафтадан Олмалиқдаги ишлаб чиқариш қувватларида ишлаб чиқарила бошланади. Режалаштирилаётган дастлабки ҳажм – ойига 2 млн доза. Бу ҳақда президент Шавкат Мирзиёев корхонани ишга тушириш пайтида маълум қилди, деб ёзади “Спутник” нашри.\nДавлат раҳбари ЖССТ маълумотларини келтиради, уларга кўра инсоният яна камида 10 йил давомида пандемия шароитида яшашига тўғри келиши мумкин. Бундай шароитларда ҳар бир киши йилига 2 маротаба вакцина олишга мажбур бўлади.\n“Пандемиядан қутилишнинг ягона йўли – бу вакцина олишдир. Вакцина олган беморлар касаликка чалинса ҳам 3-4 кунда тузалиб кетмоқда. Вакцина олмаганлар – оғир аҳволда узоқ вақт даволанишга мажбур бўлишмоқда”, – дейди президент\nВакцина “Жўрабек Лабараториес” компаниясининг қувватларида ишлаб чиқарилади.\nАбитуриент қиз синов имтиҳонларидан 300 балл олди\nҲукумат 1 ноябргача аҳолининг 70% ни эмлашни режалаштирмоқда


Россия Қашқадарёдан келтириладиган қалампир импортига тақиқ қўйди\nРоссия ветеринария ва фитосанитария назорати федерал хизмати (Россельхознадзор) 11 декабрдан Қашқадарё вилоятидан келтириладиган қалампир импортига тақиқ қўйди. Бу ҳақда федерал хизмат расмий сайтида хабар қилинган.\nТаъкидланишича, «Sunny Land Export» МЧЖ (Қашқадарё вилояти) ишлаб чиқарувчиси томонидан Россия ҳудудига олиб кирилган қалампирлар фитосанитар назоратдан ўтказилган. Унда тобамовирус яъни қалампир ва помидор мевасининг жигарранг буришиши (ToBRFV) вируси аниқланиши ортидан «Россельхознадзор» томонидан вақтинчалик фитосанитар карантин чоралари киритилган.\nЭслатиб ўтамиз, аввалроқ Россия ветеринария ва фитосанитария назорати федерал хизмати 7 декабрь куни Фарғона вилоятидан олиб келинадиган барча дала экин маҳсулотларига тақиқ қўйгани ҳақида хабар берилганди. Шунингдек, ўсимликлар карантини давлат инспекцияси Россия томонидан қуритилган ўрик маҳсулоти учун тақиқ қўйилмасликка келишилгани ҳақида хабар берилган.\nРоссия ветеренария ва фитосанитария назорати федерал хизмати 26 ноябрдан бошлаб Фарғона вилоятидан олиб келинадиган помидор ва қалампир маҳсулотларига тақиқ қўйгани ҳамда Ўздавкарантин инспекцияси Россияда тақиққа учраган Ўзбекистон помидор ва булғор қалампир маҳсулотларини ўрганишни бошлагани ҳақида хабар берилганди.


Жумладан, Ўзбекистон Республикаси Адлия вазирлигига “Адлия-1” ва “Адлия-2” ахборот тизими мажмуаларини яратиш ва уни Миллий ахборот тизимига интеграциялаш вазифаси юклатилган.\nЎзбекистон Республикаси Адлия вазирлигидан маълум қилишларича, мазкур қарор ижросини таъминлаш мақсадида соҳада тизимли ишлар амалга оширилмоқда. Жумладан, “Адлия-1” ахборот тизими – миллий қонунчилик базаси яратилиб, ишга туширилди. Энг муҳими, барча ундан бепул фойдаланмоқда.\n“Lex.uz” деб номланган ушбу базадан мустақиллик йилларида мамлакатимизда қабул қилинган қонунлар, Ўзбекистон Республикаси Президентининг фармонлари, қарорлари ва фармойишлари, Ўзбекистон Республикаси Олий Мажлиси палаталарининг қарорлари, Вазирлар Маҳкамасининг қарорлари, фармойишлари, вазирликлар, давлат қўмиталари ва идораларнинг Ўзбекистон Республикаси Адлия вазирлигида давлат рўйхатидан ўтказилган норматив-ҳуқуқий ҳужжатлари, Ўзбекистон Республикаси томонидан имзоланган халқаро шартномалар ҳамда Конституциявий суд, Олий суд ва Олий хўжалик суди қарорлари жой олган.\n“Lex.uz” дастури орқали миллий қонунчилигимиз тарихи билан танишиш, мустақиллик даврида амалга оширилган ислоҳотлар ва ўзгаришларнинг ҳуқуқий асосларига оид кўплаб адабиётларни ҳам топиш мумкин. Ахборот дастурида 25 мингга яқин қонун ва бошқа меъёрий ҳужжатлар ўзбек ва рус тилларида жамланган. Ҳозир тизимга маҳаллий давлат ҳокимияти органларининг норматив-ҳуқуқий қарорларини ҳам киритиш ишлари олиб борилмоқда.\nҚонун ҳужжатлари маълумотлари миллий электрон базасини техник жиҳатдан такомиллаштиришга оид ишлар изчил давом эттирилмоқда. Жумладан, Lex.uzнинг янги версияси ишга туширилди. Янги версия замонавий интернет тармоғининг барча талабларига тўла жавоб беради. Хусусан, унда Mozilla Firefox, Opera, Safari, Google каби интернет браузерлардан фойдаланиш имконияти яратилди. Айни пайтда Lex.uzнинг мобиль версияси ҳам ишга туширилди.\n“Адлия-2” “Суд департаментининг ягона ахборот-компьютер тармоғи”, “Нотариат” ахборот тизимлари мажмуидан иборат. Айни пайтда ушбу нотариуслар маълумотларининг автоматлашган тизимини яратиш ва ишга тушириш устида иш олиб борилмоқда. “Нотариат” ахборот тизими нотариусларнинг умумий ахборот тизими маълумотларидан фойдаланиш имкониятини кенгайтиради. Бу эса, ўз навбатида, нотариуслар томонидан фуқаролар ва юридик шахсларга кўрсатилаётган хизматларнинг сифатини янада оширишга кўмаклашади.\n“Суд департаментининг ягона ахборот-компьютер тармоғи” лойиҳасининг мақсади суд департаменти органлари ишида тезкорлик ва сифатни таъминлашдан иборатдир. Бу жараёнда давлат органлари ва ташкилотларининг ўзаро ҳамкорлиги, ахборот алмашуви йўлга қўйилиши ижро ҳужжатларининг ўз вақтида, сифатли бажарилишига хизмат қилади.\nМамлакатимизда ахборот-коммуникация технологияларини ривожлантириш дастурининг муваффақиятли амалга оширилаётганлиги аҳолини ҳуқуқий ахборот билан таъминлаш самарадорлигини яхшилаш билан бирга кўрсатилаётган юридик хизматлар сифатини янада ошириш имконини бермоқда.


Ўрунов ноёб футболчи, Остон учун кураш кучайиб боради – O'zbekiston Milliy paralimpiya qo'mitasi\nЎрунов ноёб футболчи, Остон учун кураш кучайиб боради\n“Спартак” бош директорлигидан озод қилинган Шамиль Газизов ўз фаолиятидаги ўзгаришлар бўйича интервью бериб, ўзбекистонлик легионер Остон Ўрунов ҳақида алоҳида тўхталди. Маълумки, Шамиль Газизов ёзги трансферлар вақтида Остонни “Уфа”дан “Спартак”га трансфер қилгани учун кўп танқидларга нишон бўлишига тўғри келяпти.\nОстон Ўрунов “Спартак”нинг асосий ўйинларидан бирига айланишга улгурмаган бўлса-да, Газизов футболчининг иқтидорига заррача ҳам шубҳа қилмаётганини, трансфер ўринли бўлганини, Ўруновга хориждан ҳам таклифлар бўлаётганини яна бир карра таъкидлади.\n– Ёзги трансферлар кейинги йиллардаги энг камхаржи бўлди. Пандемия шароитида катта трансферларни амалга ошириш деярли имконсиз. Трансферга баҳо бераётганда футболчининг дарров ўйнаб кетишига қаралмайди. Бугун ўзини кўрсата олмаган футболчининг эртага ўйини очилиб кетиши мумкин. Муҳими, олинган футболчиларга трансфер бозорида эҳтиёж борлигида.\nБугун Остон Ўруновни нафақат “Рубин”, балки бошқа жамоалар ҳам қўлга киритмоқчи. Футбол бозорида буни ҳамма билади. Ўрунов – бир неча жамоалар уни қўлга киритиш учун ўзаро курашаётган ноёб футболчидир.\n“Спартак”га қўшилиб кетиш доимо қийин ва мураккаб жараён бўлган. Умуман, футболда келиши билан яхши натижа кўрсатадиган футболчилар жуда кам. Масалан, Мозес келиши билан нималаргадир эриша бошлади, ўз даражасини кўрсатяпти. Аммо Александр Кокорин Россиянинг энг кучли футболчиларидан бири бўлишига қарамай, анча қийналаётгани кўриниб турибди-ку. Остоннинг ҳали ёш эканини инобатга олиш керак. Энг аввало, ўйинчига баҳони мураббий беради. Билишимча, Тедеско Ўруновнинг салоҳиятини юқори баҳоламоқда, – дейди Шамиль Газизов.\nШунингдек, Остон Ўруновнинг трансфери аслида келажак учун эканини таъкидлаётганлар ҳам йўқ эмас.\n– Остон ҳали ёш ва тарбиялаш мумкин бўлган футболчи. Унга Россия футболи юлдузи даражасидаги Александр Кокоринга қўйилаётган талабларни қўйиш ноўрин. Ўрунов келажакда – ўз даври келганида нималарга қодирлигини кўрсатишига ишонч бор, – деб ёзади “Известия” нашри.\n– Дарҳақиқат, 19 ёшли Остон “Спартак” таркибидаги энг ёш футболчи эканини унутмаслик керак. Бу ёшда кучли жамоа таркибига қўшилиб кетиш учун муайян вақт керак. Ҳатто Криштиану Роналду ҳам “Манчестер Юнайтед”га ўтганида сэр Алекс Фергюсон унинг ўйини очилишини икки мавсум сабр билан кутган. Ўшанда Роналду ҳам, Фергюсон ҳам танқидларга нишон бўлгани аниқ. Шуни инобатга олган ҳолда Ўрунов келажак учун олинган яхшигина истиқболли сармоя, – деган фикрни илгари сурмоқда news.ru сайти журналисти Михаил Потапов.\nҲозир “Спартак” бош мураббийи Доменико Тедеско Ўруновдан воз кечганича йўқ. Германиялик мутахассис ўзбек футболчисининг истеъдоди ва маҳоратига ишониши ва ўзини кўрсатиши учун имкон беришини қайта-қайта таъкидламоқда.\nШу билан бирга, Остонга Россия премьер-лигаси, Миллий футбол лигасидан ташқари хориждан ҳам таклифлар борлигини айтилмоқда. Демак, Остон Ўрунов мавзусидаги мулоҳазалар ҳали анчагача давом этади.\nБиз учун эса, Остон Ўрунов тезроқ асосий таркиб ўйинчиси сифатида мунтазам ўйин амалиётига эришиши муҳим. Чунки, футболчимиз олдида ўзининг ишончли ўйинлари билан миллий терма жамоамизни жаҳон чемпионатига олиб чиқишга хизмат қилишдек шарафли масъулият ҳам борлигини унутмаслик лозим.\nАнтидопинг қоидаларини энг кўп бузган спорт турлари ва мамлакатлар рўйхати эълон қилинди\nСуперлига-2020. “Насаф”га гол уриш қийин, “Бухоро”нинг дарвозаси ожиз… Қизиқарли статистикалар билан танишинг


Абу Ҳурайра розияллоҳу анҳудан ривоят қилинган ҳадисда Пайғамбаримиз соллаллоҳу алайҳи васаллам шундай деганлар: “Дунёвий неъматлар борасида ўзингиздан қуйироқ даражадаги кишиларга қаранглар, ўзингиздан устунроқ кимсаларга боқманглар. Зеро, бу Аллоҳнинг сизларга берган неъматларига беписанд бўлмаслигингизга сабаб бўлади”. Имом Муслим ривояти.\nДемак, молу дунёда ўзидан юқорироқ кишига қараган одамнинг қалбида ўша инсонга ўхшашга интилиш, молу давлатни кўпайтиришга мойиллик пайдо бўлади. У ўзидан пулдорроқ кимсани кўрганда, “Нега бу одам “Малибу”да юрадию, мен ҳалиям “Жигули”да юрибман?!” деб ўйлаб, машинасини “Малибу” қилишга, ҳеч бўлмаса, “Нексия”га ўзгартиришга уриниб қолади. Бундай кайфиятда бўлиш эса ўзидаги “Жигули” машинаси неъматига шукр қилмаслигига сабаб бўлади.\nШунинг учун молу давлат масаласида ўзидан қуйироққа қараш лозим. Агар шундай қилса, “Кўпчилик одамларда ҳатто велосипед ҳам йўқ. Аллоҳ таоло менга “Жигули”дек машинани насиб этган. Бунинг шукрини адо этишим керак. Неъматга шукр қилсам, Аллоҳ таоло яна зиёда қилиб беради” дейдиган бўлади.\nДин, ибодат масаласида эса ўзидан юқори даражадаги инсонларга қаралади. Ана шунда “Бу одам ҳар куни нафл намоз ўқийди, ҳар куни рўза тутади, садақа қилади, жанозада қатнашади, беморларни кўргани боради, ҳар куни ота-онасини зиёрат қилади. Нега мен шундай эмасман? Нега бу одамдан ибрат олмайман?” деб, яхши инсонлардан ибрат оладиган, улардек бўлишга интиладиган бўлади.\nДин, тоат-ибодат масаласида ўзидан қуйи даражадаги кимсаларга қаралмайди. Акс ҳолда “Мен ҳар куни масжидда беш вақт намоз ўқияпман. Фалончи эса ҳатто уйида бўлса ҳам намозларини адо этмаяпти. Демак, мен ундан анча кўп амал қилаётган эканман” деб ўйлаб қолиниши мумкин. Агар шундай деб ўйланса, амалларга риё (хўжакўрсинлик), сумъа (биров эшитсин дейиш) ва ужб (ўз амали ила ғурурланиш) аралашади-да, уларнинг савобини йўққа чиқаради. Қолаверса, ўз ибодатини кўп санаб, янада кўпроқ ибодат қилишдан тўхтаб қолади.\nДругие материалы в этой категории: « Ажойиб мақоллар\tДепрессиянинг шифоси Қуръонда? »


Ранглар фалсафаси 2 қисм — Dilkashradio.com\nРанглар фалсафаси 2 қисм\nАссалому алайкум қадрли тингловчилар. Ўтган гал сизлар билан турли хил ранглар ва уларнинг турли халқларда турлича ифодаланиши хақида сухбатлашдик. Ранглар инсон рухиятига қандай таъсир қилиши ва уларнинг киши характерини белгилаб бериши хақида хам билиб олдингиз. Энди ранглар хақидаги сухбатимизни яна хам чуқурроқ давом эттирамиз. Олам ранг-баранглиги билан гўзалдир. Туркий халқларда кўк ва қизил рангли либос, анъанавий байрамлар ва рўза пайтида, тўй ёки мотам маросимларида кийилган. Кўк хамда қора рангдаги либос эса мотам белгиси бўлган. Белгиларнинг айрим тизими қизил, сариқ ва яшил рангдан иборат. Уларни қориштириш асосида кўпгина ранглар хосил қилинади. Бошқа тизимларда оқ, сариқ, яшил, кўк, мовий, қизил ва қора сингари еттита ранг кўрсатилади. Инсоннинг кўзи эса 40 дан 1400тагача рангларни ажрата олади. Замонавий компютерлар воситасида минглаб ранглар ва уларнинг товланиши фарқланади. Дунё ранглар ва уларнинг тусларига бой. Фақат уларни кўриш ва фарқлаш лозим.\nКўк ранг – орзу умид, эзгулик ва ижод рамзи. У осмон ранги хисобланади. Шу боис бу ранг инсоннинг маънавий юксалиши билан боғланади. Бу рангни ёқтирадиганлар камтар ва ялқовроқ бўлишади. Бундай одам тез чарчайди. Бундай кишилар ўзларида ўзига ишонч хиссини уйғотиши керак. Бу рангни ёқтирмайдиганлар бошқаларда ўзларининг хамма нарсага қодир эканлиги хақида таассурот қолдиришни хохлайди. Аммо улар ишончсизлик ва тундлик намунаси бўлиб қолади. Марказий Осиёнинг айрим жойлари ва Эронда кўк либос мотам рамзи хисобланади. Хатто, «кўкингни кияй” деган қарғиш хам бор. Амир ёки султоннинг вафоти хақидаги эълон хам кўк қоғозга ёзилган. Шимол халқрада кўк ранг совуқ ва соя ранги хисобланади. Мовий ранг эса осмон, денгиз рамзи. Турли халқларда мовий осмон чексизлик ва худога менгзалади. Мовий ранг – донолик, сахийлик, хотамтойлик, ишонч, шухрат ва хақиқат рамзи. Шарқ халқларида эса у боқийлик ранги хисобланади. Қизил ранг. Қадимдан қизил ранг икки қарама-қарши маънога эга. Биринчидан у гўзаллик, севги ва фаровон хаёт рамзи. Айрим халқларда қизил ранг улуғворлик белгиси хисобланади.\nМасалан, Японияда қадрли мехмонлар оёғи остига қизил гилам тўшалади. Хитойда яхши ва адолатпарвар одамлар «қизил қалбли” дейилади. Улар қизил ранг ёмон назардан асрашига ишонишади. Шунинг учун кўз тегмасин деб болаларнинг юз ива кўзига қизил бўёқ суртилган, касалликлардан асраш учун эса билагига қизил ип боғланган. Полинезияликларда қизил ранг севги рамзи бўлса, россияликларда гўзаллик рамзидир. Қадимги рус тилида «қизил” ва “чиройли” сўзлари бир хил маънога эга. Қизил рангни ёқтирган киши мард, иродали, серзарда, сухбатдош бўлади. Бу рангни ёқтирмайдиганлар эса қўрқоқ ва ёлғизликка интиладиган кишилардир. Иккинчидан қизил ранг – эхтирос, низо-ўч ва душманлик, покловчи олов, қон, буюклик, қудрат ва хукмронлик рамзидир. Спарта ва Карфаген аскарлари Рим урушида қизил рангли либос кийганлар. Қора ранг. Кўпгина халқларда қора ранг сирлилик, қоронғулик, бахтсизлик, мотам, азоб, вайроналик, йўқотиш, қўрқув, дўзах кабиларнинг рамзи хисобланади. Кўпгина халқларда қора ранг тунга менгзалади.\nТун қоронғулик ва алдовни ифодалайди. Қадимги Мисрда қурбонлик қилаётган одам қўлини қора рангга бўяган. Қора либос кийишни хуш кўрадиганлар хаётни қора тусларда кўради. Улар ўзига ишонмайди, ўзини бахтсиз хис қилиб, рухан сиқилиб юришади. Ўз орзуларига эришишига ишонмайди. Қора кийимни бошқа ёрқинроқ кўзга ташланадиганроқ рангли кийимлар билан алмаштириш кўпинча кишидаги тушкун кайфиятни тарқатиб юборади. Туркий халқларда қора ранг белги, нуқта, мўлжал, шунингдек, катта, куч, улуғворлик, қудрат каби маъноларни хам англатган. Масалан қора сўзи «қора куч”, “қора ботир”, “қора боғ”, “қора мол” сингари сўз бирикмаларида юқоридаги маъноларни англаш мумкин. Инсон турли вазиятларда нарсалар ва ходисалар рангига турлича муносабатда бўлади. Кулранг – ўйлаб иш қиладиган ва бошқаларга унчалик ишонмайдиган кишилар ёқтирадиган ранг. Улар бирор қарор қабул қилиш учун узоқ ўйлайдилар. Тўқ сариқ – ғоят таъсричан ва жўшқин кайфиятли кишлар ёқтирадиган ранг. Сизчи азиз тингловчи сиз қайси рангни ёқтирасиз?


Аскар Мамин Қозоғистон бош вазири этиб тайинланди – Газета.uz\nАскар Мамин Қозоғистон бош вазири этиб тайинланди\nАскар Мамин Қозоғистоннинг янги бош вазири бўлди. Аввалроқ президент Нурсултон Назарбоев мамлакат ҳукуматини истеъфога чиқарган эди.\n25 феврал 2019, 17:02 Жаҳон\nҚозоғистон президенти Нурсултон Назарбоев Аскар Маминни бош вазир лавозимига тайинлаш тўғрисидаги фармонни имзолади, дея хабар қилди Оқўрда матбуот хизмати.\nАввалроқ, 21 февраль куни Нурсултон Назарбоев «иқтисодиётда ижобий ўзгаришлар бўлмагани сабабли» мамлакат ҳукуматини истеъфога чиқарган эди. Бунга қадар бош вазирнинг биринчи ўринбосари сифатида фаолият кўрсатиб келган Аскар Мамин ҳукумат раҳбари вазифасини вақтинча бажарувчи этиб тайинланди.\n«Ўтган йиллар давомида у ўзига бириктирилган участкаларда аниқ натижаларга эришди. Аскар Узакпаевич ўзини тажрибали менежер сифатида кўрсатди. Мамин Аскар Узакпаевичнинг янги ҳукумат фаолиятини самарали ташкил этиш учун энг мақбул номзод деб ҳисоблайман», — деди Қозоғистон президенти 25 февраль куни Парламент Мажлисининг ялпи йиғилишида.\nПарламент Мажлиси депутатлари Аскар Мамин номзодини бир овоздан маъқуллади.\nҲукуматнинг янги раҳбарияти турмуш даражасини ошириш, иқтисодиётни рағбатлантириш ва стратегик вазифаларни амалга ошириш учун «амалий қадамларни» ишлаб чиқиши лозим, деди Нурсултон Назарбоев.\nАскар Мамин турли вақтларда Остона ҳокими, транспорт ва коммуникациялар вазири, «Қазахстан темир жоли» компанияси раҳбари лавозимларида фаолият кўрсатган. Мамин 2016 йил сентябрдан Қозоғистон Вазирлар Маҳкамасини бошқариб келаётган Бакитжан Сагинтаев ўрнига бош вазир этиб тайинланди.


Ночор оилага амалий ёрдам берилди | "Адолат" СДП\nНочор оилага амалий ёрдам берилди\nҲаёт синовларига бардош бериш, уларни мардонавор енгиб ўтишга барча бирдек қодир, деб бўлмайди. Шу боисдан ҳам атрофдагиларга эътиборли бўлиш, аҳоли муаммоларига дахлдорлик ҳисси билан яшаш ҳар биримизнинг инсонийлик бурчимиздир. Айниқса, бу борада маҳаллий Кенгашлардаги депутатларнинг ўрни ва роли доимо муҳим бўлиб келган.\nЎзбекистон “Адолат” СДПдан Навоий вилоятидаги маҳаллий вакиллик органларига сайланган депутатлар ҳам мазкур масалада мунтазам фаоллик кўрсатиб келмоқда.\nЯқинда партиянинг халқ депутатлари Навбаҳор туман Кенгаши депутати Умматқул Саломовга тумандаги “Кўҳрон” маҳалласи Кўҳрон қишлоғида яшовчи Насиба Эгамова мурожаат қилди.\nУ ўз мурожаатида ёши 35 да эканлиги, боқувчисини йўқотиб, уч нафар фарзандини ёлғиз ўзи тарбиялаб вояга етказаётганлигини айтиб, аҳволидан шикоят қилди. Хусусан, фарзандларининг улғайиши билан, табиийки, уларнинг эҳтиёжлари ҳам ортиб бормоқда, бу борада маҳалла томонидан кўрсатиб келинаётган моддий ёрдамлар етарли бўлмай қолган. Унинг ўзи ҳам ота, ҳам она сифатида рўзғор тебратишга мажбур бўлаётганлиги таъкидланган.\nНасиба Эгамова турмушидаги моддий қийинчиликларни енгиллаштириш мақсадида тумандаги ўнлаб ташкилотларга мурожаат қилиб, ҳеч қандай натижага эришолмаган. Депутат ҳолатни жойида ўрганиш мақсадида “Кўҳрон” маҳалласи раиси ва маҳалла фаоллари билан биргаликда Насиба Эгамованинг яшаш хонадонига ташриф буюрди.\nМаълум бўлишича, мурожаатчининг 18 сотихли шахсий томорқа ер майдонига эгалиги, шундан 6 сотихи яшаш майдонини ташкил этиб, қолган 12 сотихи экин ер майдони мавжудлиги аниқланди. Бироқ, ушбу экин майдонидан самарали фойдаланишда экинларни суғориш учун сув таъминотида муаммоларга дуч келинаётганди. Ўрганишлар натижасида депутат томонидан ушбу муаммони бартараф этишда тумандаги ободонлаштириш бошқармаси ҳамда ҳудуддаги фермер хўжалигининг 2 та трактори жалб этилди.\nМурожаатчи хонадонидаги ер майдони сатҳи анча пасайтирилиб, уйнинг орқа томонидан оқиб ўтувчи 40 метрча ариқ қазилиб, тозаланди. Хонадоннинг экин ер майдони учун сув таъминоти яхшиланди.\n-Елкамдан тоғ ағдарилгандай бўлди, танишлардан маслаҳат сўрасам, 2 млн сўмдан ортиқроқ маблағ талаб этилишини айтишганди. Мана биргина депутатнинг ёрдами билан катта ташвишим ариди. Яқиндагина, томорқамда тўқсонбосди экинлардан пиёз, саримсоқ пиёз ва бошқа экинлар экдик, шодлигимизнинг чеки йўқ, - дейди Насиба Эгамова.\nRustamov Bekzod Bahodir o'g'li\nNocorlaga yordam berila kopro. Adolat qlarin bu dunyoda


Ўзбекистондаги АЭСда ишлатилган ёқилғи қайта ишлаш учун Россияга ташилади » Ўзбекистон янгиликлари – Zamin.uz\nЎзбекистонда қурилиши режалаштирилган атом электр станцияси (АЭС)да ишлатилган ёқилғи Россияда қайта ишланади. Бу ҳақда «Ўзатом»га таяниб Kun.uz хабар берди.\nҚайд этилишича, Ўзбекистон Республикаси ва Россия Федерацияси 1968 йил 1 июлдаги ядро қуролини тарқатмаслик тўғрисидаги Шартнома, 1979 йил 26 октябрдаги Ядровий материалларни ва ядровий қурилмаларини жисман ҳимоя қилиш тўғрисидаги Конвенция, 1997 йил 5 сентябрдаги Ишлатиб бўлинган ёқилғи билан муомалада бўлиш хавфсизлиги тўғрисидаги ва радиоактив чиқиндилар билан муомалада бўлиш хавфсизлиги тўғрисидаги бирлашган Конвенция аъзоси ҳисобланиб, ишлатилган ёқилғиларни қайта ишлаш учун Россия Федерациясига ташиш режалаштирилган.\n“Қайта ишлаш жараёнида барча қимматбаҳо ядро материаллари олинади, қолган қисми буғлаш ва пресслаш йўли билан мустаҳкамланади ва кейинчалик Ўзбекистонга қайтарилади. Россия қонунларига кўра, мамлакатга радиоактив чиқиндиларни олиб кириш тақиқланади. Ҳар бир мамлакат ўз ҳудудида радиоактив чиқиндиларни сақлаши лозим”, - дейилади хабарда.\nБилдирилишича, шу боисдан «Ўзатом» агентлиги ва «Росатом» давлат корпорацияси мутахассислари ушбу масала, яъни ишлатилган ядро ёқилғиси ва радиоактив фаол чиқиндилар бўйича узвий ҳамкорликда иш олиб бормоқдалар. Яқин вақт ичида бу борада халқаро тажриба инобатга олинган ҳолда ядро ёқилғиси ва радиоактив фаол чиқиндиларга доир Стратегия ишлаб чиқилади ва тасдиқланади.\nЯнгиликлар » Жамият » Ўзбекистондаги АЭСда ишлатилган ёқилғи қайта ишлаш учун Россияга ташилади\n17:51 Россия америкаликларга жавобан «ядровий апокалипсис қуролини» қайтаради\n22:02 Тошкентдаги «Лукойл» АЁҚШда Россиядан келтирилган ёқилғи сотилади


Анор пўстининг ноёб ҳусусиятлари… - 20 Ноября 2019 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nYakshanba, 15.12.2019, 08:56\nГлавная » 2019 » Noyabr » 20 » Анор пўстининг ноёб ҳусусиятлари…\nАнор нафақат ширин, балки фойдали мева бўлиб, шифобахшлиги унинг донларидагина эмас, пўстлоғи ва данакларида ҳамдир. Ушбу саҳифада анорнинг пўстлоғи, унинг фойдали хусусиятлари борасида суҳбатлашамиз.\nАнор пўсти организмни заҳарловчи кўплаб бактериялар ҳамда инфекцияларни даволашда универсал воситадир. Пўстлоғининг тиндирмаси билан қисқа муддатда (5-7 кунда) ичак яралари, дизентерия, дисбактериоз, салмонеллиоз, гижжа, вабо, қорин тифи ва бошқа кўплаб касалликларни даволаш мумкин. Анорнинг пўсти таркибида бўёвчи моддалар, калий, кальций, магний, темир, хром, бор ва бошқа макро ҳамда микроэлементлар мавжуд.\nАнорнинг пўсти, илдизи ва шохларида пельтерин моддаси борлиги уни бошқа ўсимлик ҳамда мевалардан фарқлайди.\nМаълум бўлишича, Буқрот (Гиппократ) қуритилган анор пўстлоғи тиндирмаси билан кесилган ва чопилган жароҳатларни даволаган. Яъни яра устига тоза пахтали матога анор тиндирмаси шимдириб босилган то жароҳат тузалгунча бу латта ҳўллаб, қўйиб турилган.\nҚуритилган анор пўчоғини кўк чой билан бирга чойнакка солиб қайноқ сув билан дамланг. Бу чойни кечаси ухлашдан олдин ичсангиз, тиниқиб ухлайсиз.\nАнор пўсти С витаминининг манбаидир. Шу боис модда алмашинувини яхшилаб, барча турдаги қон кетишлари ва ўткир шаклдаги бавосирни даволашга ёрдам беради. 8 г қуритилгани пўстлоқ кукунига (1 чой қошиқ) керакли миқдорда хона ҳароратидаги сув қўшиб паста шаклига келтирилади. Эрталаб ва кечқурун қабул қилинади.\nМайдалаб кукун ҳолига келтирилган анор пўстини сувда аралаштириб йўталда томоқ ювилса, томоқ қичишишини яхши қилади. Шунингдек, анор пўстининг қуритиб, кукунини аччиқ тош билан 8х1 нисбатда аралаштириб, думалоқ таблетка шаклига келтиринг, етарлича сув қўшинг ва қуюқ паста ҳосил қилинг. Ундан кунига 3 маҳал 1 тадан қабул қилинг. Бу таблеткаларни йўталда шимиб юриш яхши фойда беради.\nБолани йўтал қийнаса, оддий қуритилган анор пўстини оғзида ушлаб турса кифоя, йўтал тўхтайди. Анор пўсти экстракти соч тўкилиши ва қазғоқнинг олдини олишда ҳам самарали воситадир.\nПўстлоқнинг майдалангани атиргул суви билан аралаштирилса, ҳуснбузар ва бошқа юздаги тошмаларда фойдали, шунингдек, организмни ёшартиради.\nАнор пўсти юз терисига ҳам фойдалидир. Агар юзингиз ўта ёғли, ҳуснбузарларга тўла ва нотекис бўлса, анор пўстини зайтун ёғига чала қовуриб, бироз совитинг ва илиқ ҳолатда юзингизга суртинг. Ниқобни 5-10 дақиқа ушлагач, илиқ сувда чайинг.\nАгар анор пўсти кукунига ялпиз, занжабил, зира ва кўк чой солиб дамланса, ҳазм тизимидаги бузилишларда, ичак моторикаси бузилишида яхши фойда беради. Буйрак ва жигарни тозалайди, зараркунандалардан халос қилади. Бунинг учун 1 чой қошиқ анор пўсти кукунини 1 стакан сувда қайнатиб, 5 дақиқа тиндириб асал қўшиб ичилади.\nСувли тиндирмасини тайёрлаш учун анор пўсти ва сувдан 1:20 нисбатда солиб аралаштирилади. Қиздирилган сувга 10 г анор пўсти солиб оғзи ёпиқ идишда қайнаш даражасига етказилади. Қайнамасидан оловдан олинади ва бирпас тиндириб ичилади.\nАнор пўчоғи қайнатилган сув билан оғиз чайқасангиз, тиш оғриғи, милк яллиғланиши ва шамоллашидан халос этади. Чунки унда оғиз бўшлиғидаги бактерия ва вирусларга қарши курашиш хусусияти мавжуд.\n1 ҲАФТАДА ЕНГАМИЗ!\nШифобахш анор пўстлоғини тайёрлаш кўп касалликлар учун бир хил, фақат уни қабул қилиш турлича. Масалан, ўткир кўричак, вабо, ичак таёқчаси, дизентерия каби касалликларда бу ичимликдан ярим стакан ичилади. Қайнатма докадан ўказилмайди. Ичилгандан қолган қисмини ҳам бемор ёнида қўйиб ётади. Агар ич кетганда бу воситадан ичиб, 10 дақиқадан кейин шифо топсангиз, бу оддий ичак бузилиши экан. Демак, бемалол кўчага чиқишингиз ёки ишга боришингиз мумкин. Бошқа ич кетиши сизни безовта қилмайди.\nАгар 10 дақиқада ўзингизни яхши ҳис қилмасангиз, сизда қорин тифи, дизентерия, салмонеллиоз ёки бошқа хасталиклар бўлиши мумкин. Бунда уйда қолиб, яна анор пўсти тиндирмасидан ичишни давом эттиришингиз керак. Даволаш жараёни яна 3 соат давом этади. Соғайиш даволаш бошлангандан сўнг 5 кун ичида содир бўлади.\nОшқозон ва ичак яраси, дисбактериоз, колит 1 ҳафтада тузалиши учун анорнинг қуритилган пўсти қайнатмасини 25-30 дақиқа тиндириб ичилади. Бунда бир ичишда 25-30 мл кунора қабул қилинади. Бу бир ҳафта ичида тузалишга ёрам беради.\nУшбу восита ёрдамида даволанганда зарарли бактериялар нобуд бўлади, аммо фойдали бактериялар омон қолади. Унутманг, анор пўсти ёрдамида даволаниш вақтида умуман спиртли ичимлик ичиш мумкин эмас.\nЮПҚА ПАРДАСИ ЎСМАЛАРНИ\nАнор донлари орасидаги юпқа пардаси қадимдан чуррани ва турли саратон ўсмаларини даволашда қўлланилган.\nАнор пўсти бўлакчаларини сувда қайнатиб оғиз чайилса, милклар қонашини даволайди, уларни мустаҳкамлашда фойда беради. Бактерияли ичак касалликларида анорнинг юпқа қавати қайнатмаси билан ҳуқна қилинса, йўғон ичакдан шилимшиқ келишини даволайди.\nҚадимий манбаларда анор пўстининг салбий таъсири ҳақида ёзилмаган. Пўстлоқ таркибини клиник ўрганиш натижалари унинг умумий ҳолатни яхшилашда, оғриқ синдромини йўқотишда, иштаҳани очишда, ични қотиришда самарали даво бўлишини тасдиқлади. Унинг тиндирмасидан ҳар куни 75 г дан ичиш меъда-ичак тизими аъзолари касалликларини даволашга ёрдам беради. Бунда 1 йилгача 300 мг дан кунига 4 маҳал ичиш керак.\nПўстлоқнинг препаратлари, яъни қайнатмаси кўп ҳайз келганда, қон тупуришда, оғиз бўшлиғи касалликларида фойдалидир. Бу қайнатмани тайёрлаш учун 1 л сувга 1 ош қошиқ қуритилган анор пўстидан солиб қайнатилади. Сўнг оловдан олиб, термосга қуйилади ва 2 соат тиндирилади. Овқатдан олдин 50-100 мл дан ичилади. Бу восита теридаги куйган ва бошқа жароҳатларни ҳам битказади.\nАнор пўстлоғининг спиртдаги тиндирмаси ҳам бир қатор касалликларда ишлатилади. Бу воситани тайёрлаш учун 1 дона анорнинг пўсти майдаланиб, 100 мл 40 фоизлик спиртда тиндириб қўйилади. 1 ҳафта тургач, 1:1 нисбатда глицерин қўшилади. Ҳосил бўлган суртма жароҳатга суртилса, тез тузалади.\nТери куйганда уни аввал 1:5 нисбатда сув қўшилган анор шарбати билан чайилиб, сув қўшилиб устига кукун ҳолидаги анор пўсти сепилади.\nАнор пўстидан малҳам тайёрлаб, грипп, шамоллаш ҳамда тумовни даволаш мумкин. Бунинг учун анор, эман, мажнунтол пўстлоғи кукуни дамламаси билан кунига 5-6 марта оғиз ғарғара қилинади. Бу микроб ва вирусларга қарши суюқликни тайёрлаш учун йиғмадан 1 ош қошиғи 1 стакан қайноқ сувда дамланади. 4 соат тиндириб қўйилади. Кейин стаканнинг учдан бири миқдорида кунига 3-4 марта ичилади. Даволаш муддати — 7-10 кун.\nАнор пўстлоғи билан даволаш ҳеч қандай ножўя таъсирга олиб келмайди. Аммо анор пўстлоғидан тайёрланган табиий воситани антигистамин препаратлар билан бир вақтда қабул қилиш ва кўрсатилган дозасидан кўп ичиш мумкин эмас.\nАнор пўсти малҳамларини қабзиятга мойиллик бўлганда, бавосир ҳамда буйрак касалликлари зўрайганда қўллаш мумкин эмас.\nКатегория: FOYDALI MASLAHATLAR / MASLAHATLAR / ФОЙДАЛИ МАСЛАХАТЛАР / МАСЛАХАТЛАР | Просмотров: 68 | | Теги: #Yangilik, #uznews, #news, #habarlar, #Yangiliklar, #новости, #ahborot, #newsuz, #xabarlar | Рейтинг: 0.0/0\n1) Farhod va Shirin - Hayot (Video KLIP va MP3)\n2) Jasur Umirov - Alam bo'ldi (Video KLIP va MP3)\n3) Ozodbek Nazarbekov - Opa meni yo'qlab keling\n4) AMCHI feat. MOT - Манекен (2019)\n5) Тимати - Я еду на джипе (Вертикальное видео, 2019)\n6) Imron - Bilaman\n7) Shohruhxon - Будь со мной\n8) Sardor Rahimxon - Do'stim asli kim\n9) G'ulomjon Yoqubov - Tamosho qil\n10) Surxon - Jaqala\nOлимлар озишнинг янги усулини кашф қилдилар\nЛимоннинг биз билган ва билмаган фойдали хусусиятлари\nБилиб қўйган яхши. Ҳомиладор аёл истеъмол қилиши мумкин бўлмаган маҳсулотлар


Туркманистонда икки ойда иккинчи амнистия эълон қилинди\nТуркманистон Президенти Қурбонқули Бердимуҳаммедов амнистия ҳақидаги янги фармонга имзо чекди.\nДавлатга қарашли ахборот агентликлари хабарига кўра, амнистия 12 декабр куни нишонланадиган Туркманистон Бетарафлик куни муносабати билан эълон қилинган.\nБердимуҳаммедов имзолаган фармонга мувофиқ қанча маҳбус озодликка чиқиши ва амнистия кимларга тааллуқли экани ҳозирча маълум эмас.\nИкки ой олдин президент Бердимуҳаммедов Туркманистон мустақиллигининг 21 йиллиги муносабати билан 2000 маҳбусга амнистия эълон қилган эди.\nҲозир Туркманистон қамоқхоналарида қанча маҳбус борлиги ҳақидаги расмий маълумотлар ҳам жамоатчиликка маълум эмас.


Таҳлил натижалари маҳаллий Кенгашлар депутатлари ва фаоллар иштирокида атрофлича муҳокама этилиб, шулар юзасидан тегишли мутасадди раҳбарлар ҳисоботи эшитилмоқда.\nХусусан, парламент аъзолари томонидан Хоразм вилоятининг Янгиариқ туманида ҳудудни ижтимоий-иқтисодий ривожлантириш ҳамда фуқаролар ҳуқуқ ва манфаатларини таъминлаш, аҳолининг турмуш даражасини янада яхшилаш бўйича амалга оширилаётган ишлар ўрганилди. Аҳоли билан бевосита мулоқотларда ҳудуддаги тадбиркорлик субъектлари, фермер хўжаликлари, таълим, соғлиқни сақлаш муассасалари, савдо ва маиший хизмат кўрсатиш соҳаси, ҳуқуқ-тартибот идоралари, фуқароларнинг ўзини ўзи бошқариш органлари вакиллари иштирок этди.\nДепутатлар нафақат камчиликларни аниқлаш, айни пайтда уларнинг сабабларини таҳлил этиш ва ечимини топиш мақсадида тумандаги 320 дан зиёд хонадонлар аъзолари билан суҳбатлар ўтказиб, 70 дан ортиқ муаммоли масалаларни кўриб чиқди. Уларнинг аксарияти уй-жой ва коммунал хизмат, бандлик, соғлиқни сақлаш, савдо ва маиший хизмат, банк-кредит, ичимлик суви таъминоти ҳамда транспорт ва йўл қурилиши билан боғлиқ масалалардир.\nШу билан бирга, қишлоқ врачлик пунктларида аҳолига тиббий хизмат кўрсатиш аҳволи ўрганилди, тиббий хизмат соҳасидаги ислоҳотлар, тиббиёт муассасалари иш самарадорлигини ошириш бўйича аҳоли билан яқиндан фикрлашилди. Учрашувларда юртимизда соғлиқни сақлаш соҳасида рўй бераётган янгиланишлар ҳақида ҳам сўз юритилди. Тумандаги ҚВПлар оптималлаштирилди. Иккита ҚВП ўз ишини давом эттирадиган бўлди, 4 таси оилавий поликлиникага айлантирилди. Натижада аҳолига кўрсатиладиган тиббий хизмат сифати анча яхшиланди.\n— Ўрганишлар давомида кўплаб муаммолар жойида ҳал этилишига эришилмоқда, — дейди Олий Мажлис Қонунчилик палатаси депутати Иноят Ҳожиев. — Масалан, Остона қишлоғи Сардорлар маҳалласида яшовчи фуқаро Умрбек Собиров яшаш шароитини яхшилаш ва юрак хасталиги билан оғриган 11 ёшли фарзандини даволатиш учун амалий ёрдам сўради. Унинг мурожаати асосли экани инобатга олиниб, ҳомийлар кўмагида ушбу масалалар ижобий ҳал этилди. Шунингдек, Чиқирчи қишлоғи аҳолисининг туман марказидан қарийб 20 километр узоқликда яшаши, бирламчи тиббий хизматдан фойдаланишда муаммо борлиги тўғрисидаги мурожаати кўриб чиқилиб, қишлоқда тез тиббий ёрдам хизмати шохобчаси фаолияти йўлга қўйилди.\nБундай мулоқотларда аҳоли вакиллари, тадбиркорлар ва фермерларга уларни қизиқтирган барча масала юзасидан атрофлича тушунтириш ва маълумотлар берилмоқда.\nМазкур рукндаги бошқа мақолалар: « Унутилган соҳанинг катта имконияти\tЁшларга оид давлат сиёсатида замонавий ёндашув »


Биринчи лигадаги жамоаларимизда нима гаплар? » Lochinlar.UZ\n» Про-лига » Биринчи лигадаги жамоаларимизда нима гаплар?\nБиринчи лигадаги жамоаларимизда нима гаплар?\nУшбу йилги Ўзбекистон биринчилигида ҳам Наманган вилоятидан 3 та жамоа иштирок этади. Булар: "Косонсой", "Хотира-79" ва "Норин" жамоалари.\nУччала жамоа ҳам янги мавсумга қизғин тараддуд кўрмоқда.\nКосонсойликлар сўнгги кунларда бир қатор назорат ўйинларини ўтказишмоқда. Жумладан кеча Фарғона вилояти вакили “Ёзёвон Лочинлари” жамоаси билан синов баҳсини ўтказишди. Қизиқарли ва жанговар руҳда кечган ушбу баҳсда косонсойликлар минимал ҳисобда ғалаба қозондилар. Ўйиндаги ягона голга Шаҳзод Убайдуллаев муаллифлик қилган бўлса, унга Анвар Ҳожимирзаев ассистентлик қилди. "Косонсой" навбатдаги назорат ўйинини бугун куни ўз майдонида “Хотира-1979” клубига қарши ўтказди. Айни пайтда жамоага Абдувосит Азизов ва Меҳмон Солихўжаевлар мураббийлик қилишмоқда. Жамоанинг умумий таркиби билан танишинг: Шавкат Каримов, Ислом Жўраев, Миржамол Жамолов, Сардор Асқаров, Нодирхон Адамхонов, Амирхон Ибрагимов, Бобур Мамажонов, Акрам Гуллабоев, Сардор Теляков, Шуҳрат Исчанов, Анвар Хожимирзаев, Шахзод Убайдуллаев, Мурод Раҳмонов, Санжар Тошпўлатов, Омонбиик Халилов, Азиз Жўрабоев, Ильёс Хайров, Дилшод Саидмуҳаммедов, Дилмурод Шодиев , Бобур Раҳмонбердиев, Баҳодир Бахтиёр, Зуҳриддин Абдумуминов, Авазбек Ўткиралиев, Миржалол Абдуллаев, Шерзод Ҳалимбоев, Нурилло Раҳимов.\nЖамоа аъзолари ҳар куни ўз қароргоҳларида машғулот олиб боришмоқда. Куни кеча жамоага "Нефтчи" ва "Навбаҳор" жамоаларида сермаҳсул ўйин кўрсатган собиқ ҳужумчи Рустам Дўрмонов бош мураббий этиб тайинланди. Усмон Асқаралиев эса жамоадан кетган. Дўрмонов бошқарувида жамоа аъзолари кеча "Навбаҳор" ёшлари билан назорат учрашуви ўтказишди. Ўйинда 2:2 ҳисоби қайд этилди.\nЯна бир собиқ ҳужумчи мураббийлик қилаётган "Норин" жамоаси ҳам мавсумга қизғин тараддуд кўрмоқда. Артур Парванов, Рустам Аъзамов, Фаррух Нурлибоев сингари олий лига ҳавосидан баҳраманд бўлган футболчилар Норинда жам бўлишган. Ўйлаймизки, Ҳаққулободда ҳам 1-лига учун рақобат бардош жамоа тузилган.\nЯкшанба куни 1-лига ўйинларига старт берилади. Ушбу беллашувларда жамоаларимизга омад тилаб қоламиз!\n1 тур. 3 апрель (якшанба)\n"Нурафшон" (Бухоро) – "Косонсой" (Косонсой)\n"Ғиждувон" (Ғиждувон) – "Хотира-79" (Уйчи)\n"Норин" (Хаққулобод) – "Насаф-2" (Қарши)\nМанба: lochinlar.uzскачать dle 10.4фильмы бесплатно


Исломда медицина ривожи | Azon.uz - Ахборот-таҳлилий портал\n3852 12:20 26.02.2020\nИслом келганида арабларнинг ўз табобати бор эди. Расулуллоҳ соллаллоҳу алайҳи васаллам одамларни даволанишдан қайтармадилар. Аксинча, даволанишга тарғиб қилиб, шундай марҳамат қилганлар: “Даволанинглар, Аллоҳ бир дардни яратган бўлса, унинг давосини ҳам яратган. Фақат бир дарднинг давоси йўқ, у – қариликдир” (Абу Довуд, Термизий ривояти).\nПайғамбар соллаллоҳу алайҳи васалламдан асал, хурмо, гиёҳ ва бошқа нарсалар билан даволаниш ривоят қилинган, бу “Тиббун набавий” дейилади.\nЎша даврлардаёқ мусулмонларда мутахассислик вужудга келган эди: аёл табиблар, кўз табиби, қон мутахассиси бўлган.\nУмавийлар даврида мунтазам фаолият олиб борувчи касалхоналар бўлган. Абул Ҳакам Димашқий оиласи бу соҳанинг масъули эди. Таязуқ Ҳажжож ибн Юсуфга яқин кишилардан бири эди. Аҳмад ибн Иброҳим халифа Язид ибн Абдулмаликнинг табиби бўлган (Ибн Абу Усайба. “Уйунил анба фий табақоти атиббо”).\nИслом тиббиёт Тарих ривож Махсус\n1340 07:59 13.05.2022\n1650 17:31 12.05.2022\n505 10:55 11.05.2022\n429 21:50 29.04.2022


“Одамлар сиз – оммавий ахборот воситалари туфайли қўрқувга тушяпти”. Коронавирусдан ҳалок бўлиш даражаси мавсумий гриппники билан деярли тенг — Sof.uz\n20.02 18:03 664 Таҳлил\nБир ойдан ортиқ вақтдан бери дунёдаги етакчи оммавий ахборот воситалари Хитой коронавируси ҳақидаги сўнгги хабарлар билан тинимсиз таништириб боряпти. Энг сўнгги маълумотларга кўра, бу вирус пайдо бўлган охирги икки ой ичида ҳаммаси бўлиб 2 130 киши унинг қурбонига айланди.\nУлардан фақат 101 нафари вирус ўчоғи бўлган Ҳубей провинциясидан ташқарида ва атиги 11 нафари Хитой ташқарисида – Ҳонгконг (2 киши), Эрон (2), Diamond Princess саёҳат кемаси (2), Франция (1), Япония (1), Филиппин (1), Жанубий Корея (1) ва Тайванда (1) вафот этди.\nАйни вақтда АҚШнинг ўзида қиш бошланганидан буён 10 мингдан ортиқ киши оддий грипп туфайли ҳаётдан кўз юмди. Умуман олганда, Жаҳон Соғлиқни Сақлаш Ташкилоти (ЖССТ) маълумотларига кўра ҳар йили мавсумий грипп сабабли 290 мингдан 650 минггача инсон вафот этади. Биргина Англияда ҳар йили гриппдан ўртача 17 минг бемор ўлади.\n2009 йили АҚШнинг Калифорния штати жанубида чўчқа гриппи тарқалиши бошланган бўлса, эпидемиянинг биринчи йили давомида H1N1 вирусидан зарар кўрганларнинг умумий сони 150 мингдан 500 минггача деб ҳисобланган.\nУханда пайдо бўлган Хитой коронавирусидан қўрқиш керакми, у биз учун қанчалик хавфли?\nАлбатта, касалликнинг хавфлилигини аниқлаш учун ундан ўлганларнинг рақами билан солиштириш унчалик тўғри эмас. Масалан, 2009-2010 йилларда тарқалган чўчқа гриппидан турли ҳисоб-китобларга кўра Ер юзи аҳолисининг 10-20%и касалланган. Худди шу манзарада қурбонлар сони ярим миллион кишига етганда ҳам унчалик қўрқинчли кўринмасди.\nАммо, барибир, касалликдан ўлганлар даражасини солиштиришда фойда бор – касалланганларнинг умумий сонидан қанчаси вафот этаётганини билиш муҳим.\nСтатистикага кўра, чўчқа гриппи каби глобал эпидемиялар ўртача ҳар 25 йилда бир марта юз беради ва ҳар 100 минг касалланган кишидан 10-20 нафари вафот этади. (0,01 – 0,02%)\nАйни кунларда Хитой коронавирусидан ўлиш даражаси одатий ҳолатдан икки баравар кўпроққа ўхшайди: касалликдан зарарланган биринчи 100 минг киши ҳисобига 2 000 дан ортиқ қурбон тўғри келяпти, яъни, тахминан 2%.\nУмуман олганда, турли хил тадқиқотларга кўра Covid-19 вирусидан ўлим даражаси 0,5% дан 4%гача бўлиши мумкин.\nБу кўрсаткичлар одатдаги мавсумий вирусларники билан тўлиқ бир хил. Россия Эпидемиология ва микробиология институти профессори Виктор Зуевнинг сўзларига кўра, “мавсумий грипп инфекциясидан ўлим ҳолати худди шундай нисбатда ёки бироз юқори ҳам бўлади”.\nШу билан бирга коронавирусдан фарқли равишда оддий гриппга жуда камдан-кам ҳолатда лабаротория шароитида ташхис қўйилади. Covid-19 бўйича расмий статистика эса беморнинг аҳволи оғирлашиб, унга лабаратория ташхиси зарур бўлганидан кейингина юритилади.\nКўпчилик мутахассисларнинг қатъий фикрича, коронавирусдан зарарланган ўн минглаб одамлар ўзларида оғир аломатлар кўринмагани учун шифокорларга мурожаат қилмаган. Яна баъзилари эса касал бўлганини ҳам тушуниб етмаган бўлиши мумкин. Бундан келиб чиқадики, коронавирусдан “расмий” ўлим даражаси анча ошириб юборилгани эҳтимоли бор.\nАйни вақтда, бу кўрсаткич айтилаётганидан юқорироқ бўлиши ҳам истисноли ҳолат эмас. Шуни унутмаслик керакки, ҳозиргача касаллангани расман тасдиқланган 75 мингдан ортиқ инсоннинг фақат 22%и тузалган бўлса, қолган 78%и ҳалигача беморлигича қоляпти – улардан қанчаси тўлиқ тузалиб чиқишини тахмин қилишимиз мумкин, холос.\nГарчи исталган касалликнинг оммавий тарқалиши деярли ҳар доим дастлаб ўта жиддий кўринса ҳам охир-оқибатда оддий сабаблардан келиб чиққани маълум бўлади. Аммо мана шундай оғир касалликлар кўпроқ диққатни жалб қилади.\nҲарвард университетидан эпидемиолог Марк Липсич H1N1 чўчқа гриппи тарқалган биринчи ойларда ҳар ўн нафар бемордан биттаси вафот этганини эслайди. Бу ҳолат вирусдан зарарланганларнинг жуда кўпчилиги касалликни оёқда туриб ўтказиши ва ҳатто шифокорга мурожаат қилмаслиги маълум бўлгунича давом этган. Кейинроқ ушбу ҳолат умумий статистикага қўшилганида ўлим даражаси бирданига 0,1%гача тушиб кетган. (Яъни, чўчқа гриппи юқтирганлар сони расман рўйхатга олинганидан анча кўплиги юзага чиққач, ундан ўлаётганлар нисбати умумий миқдор олдида ўта пастлиги маълум бўлган.)\nСолиштириш учун, 2003 йили SARS (атипик зотилжам) эпидемияси вақтида ўлим даражаси қарийб 10%ни ташкил қилган; Яқин Шарқ респиратор синдромидан (MERS) эса касалланганларнинг ўртача ҳар уч нафаридан биттаси вафот этган. Шундай экан, Covid-19 вируси ўлим даражаси бўйича ўзининг ўтмишдошларидан анча ортда қолиб кетган.\nХўш, бу касаллик қўрқишга арзийдими?\nИсталган касалликнинг хавфини кўрсатувчи яна бир муҳим белги – унинг зарарлилиги, яъни, вирусни ташувчи одам яна қанча инсонни зарарлашга улгуриши саналади. Бунда ҳатто касаллик енгил шаклда ва ҳеч қандай белгиларсиз ўтиши ҳам ҳисобга олинади.\nШу нуқтаи назардан қараганда Covid-19 амалда мавсумий гриппдан хавфлироқ. Агар “оддий” вирус билан касалланган 10 киши ўртача яна 13 кишини зарарлантириши (1,3 бараварга кўпайиши) мумкин бўлса, хитойлик тиббиёт ходимларининг ҳисоб-китобларига қараганда коронавирус билан касалланган 10 киши 22 кишини зарарлашга улгуради (кўпайиш кўрсаткичи 2,2 баравар).\nРоссия Экспериментал тиббиёт институти бош вирусологи Лариса Руденко “касалланганлар билан алоқада бўлганлар учун вирус жуда ҳам хавфли” деган фикрга эътибор қаратади.\n“Кўринишидан худди Япониядаги саёҳат кемасида (Diamond Princess) бўлганидек ҳатто шамоллатиш тизими орқали ҳам бу вирус билан касалланиш мумкин. У ерда касалланганлар ўзаро алоқа қилмаган, улар ҳеч қаерга чиқмаган, аммо, барибир, касал бўлишди. SARS эпидемияси вақтида ҳам Ҳонгконгда кўпқаватли уйларнинг юқори қаватларида яшовчилар шамоллатиш тизими орқали қуйи қаватлардаги беморлардан вирусни юқтириб олган. Касалликнинг ҳаво-томчи орқали ўтиши жуда хавфли”, дейди у.\nБироқ SARS вирусидан зарарланиш даражаси анча юқори – 3 баравар атрофида бўлган (бир киши уч кишини касаллантирган), қизамиқда эса бундан ҳам баланд – 12 баравар.\nАйнан шунинг учун ҳам бу каби касалликдан зарарланганлик ҳақида гумон пайдо бўлса, карантин қилиш муҳим бўлади.\n“Энг муҳими, бу – карантин. Лекин одамлар буни тушунмайди. Одамлар (Санкт-Петербургдаги) Боткина касалхонасидан карантинда турмай қочиб кетиши – жамият олдидаги масъулиятсизликдир”, деб таъкидлайди Лариса Руденко.\nҲар қандай инфекция тарқалганида ундан зарар кўриши мумкин бўлган хавф гуруҳига болалар, кексалар, ҳомиладор аёллар, имммунитети заиф ва сурункали касалликлар билан оғрувчилар киради.\nАммо Россия табиий фанлар академияси фахрий вице-президенти Виктор Зуевнинг қайд этиишича, тўлиқ соғлом шахс коронавирусдан қўрқмаса ҳам бўлади.\n“Одамлар сизлар – оммавий ахборот воситалари туфайли қўрқувга тушяпти. Бу – янги вирус келтириб чиқарган касаллик бўлгани учун унга нисбатан кутилмаган муносабат бўляпти. Ҳолбуки, унинг асосий хусусияти анча паст ўлим кўрсаткичи (2,5-3%) саналади. Шу билан бирга вирус ўта зарарли”, деб таъкидлайди Виктор Зуев.\nЯна унинг фикрича, навбатдаги коронавирус эпидемияси мутлақо табиий юз берган бўлиб, у “биз фойдаланаётган цивилизация учун олинган нарсаларнинг тўловидир”.\n“Биз тезроқ ва узоқроқ масофаларга сафар қиляпмиз, жуда катта сондаги одамлар билан мулоқотда бўляпмиз, демак, ўзимиз билан микроб юкларини олиб боряпмиз. Биз бактериологик жиҳатдан ҳам, вирусологик жиҳатдан ҳам стерил (тоза) эмасмиз. Бироқ бизга (Россияда) ниқоблар ҳам, вакциналар ҳам керак эмас”, дейди у.\nвирус касаллик қўрқув Xитoй коронавирус Ухан карантин SARS MERS\n28.03 15:49 8815\n29.03 16:11 8289\n29.03 18:30 2923\n29.03 12:30 2892\nБугун, 18:49 37\nБугун, 18:18 602\nБугун, 17:53 616 Жамият\nБугун, 16:32 1193 Ўзбекистон


Талоқ қилинган хотин қандай қайтарилади? » Тавҳид\nТалоқ қилинган хотин қандай қайтарилади?\n18,464 марта ўқилган\nАгар эркак киши хотинини бир ёки икки талоқ қилган бўлса ва идда муддати ҳали тугамаган бўлса (идда муддати – учта ҳайз муддатининг тугаши ёки ҳомиладор аёл учун боланинг туғилиши), унда эр ўз хотинини: «Мен сени қайтариб олдим» ёки «Мен сени сақлаб қолдим» каби сўзлар билан қайтариб олиши мумкин. Бу билан никоҳ саҳиҳ ҳисобланади. Ёки у хотинини қайтаришни ният қилган ҳолда бирор амални қилиши мумкин. Масалан, никоҳни қайта тиклаш мақсадида у билан жинсий алоқа қилишлик. Бу билан ҳам никоҳ қайта тикланади.\nУшбу масаладаги суннат, никоҳни қайта тиклаётгани ҳақида гувоҳларни ҳозир қилишликдир. Яъни иккита эркак гувоҳни чақиришлик. Бу Аллоҳ таолонинг ушбу қовлига мувофиқдир:\n«Энди қачон (талоқ қилган аёлларингизнинг идда) муддатлари битиб қолса, бас, уларни яхшилик билан олиб қолинглар (яъни қайта никоҳлларингизга олинглар) ёки яхшилик билан (яъни, ҳаққи маҳрларини бериб) ажрашинглар. Ва (ярашиб олиб қолаётган ёки ажрашиб кетаётган чоғларингда) ўзларингиздан (яъни, мусулмонлардан) бўлган икки адолат соҳибини гувоҳ қилинглар» (Талоқ: 2).\nМана шу тарзда никоҳ қайта тикланади.\nАгарда биринчи ёки иккинчи талоқдан сўнг аёлнинг идда муддати тугаса, унда янги никоҳ тузиш керак бўлади. Бу ҳолатда унинг ҳолати бошқа эркаклар ҳолати билан бир хил бўлади: у аёлнинг валийсидан ва аёлнинг ўзидан қўлини сўрайди. Қачонки аёл ва унинг валийси рози бўлса, улар аёлни қондирувчи маҳр ҳақида келишишади. Сўнг икки адолатли гувоҳ олдида никоҳ тузилади.\nАгарчи у эркак хотинига охирги, яъни учинчи талоқни берган бўлса, унда хотини унга ҳаром бўлади. Аёл бошқа эркак билан шариатга мувофиқ никоҳ тузиб, у билан жинсий алоқада бўлиб, кейин эса у билан ажралса: ёки талоқ қилса, ёки вафот этганидан кейингина аввалги эри билан никоҳ тузиши мумкин бўлади. Чунки Аллоҳ таоло айтадики:\n«Энди агар уни (учинчи марта) талоқ қилса, у аёл то бошқа эр билан турмуш қурмагунича аввалги эрига ҳалол бўлмайди» (Бақара: 230).\nЭркак учун бошқа эркак билан унинг аввалги хотинига уйланиши, кейин эса талоқ қилишини келишиши ҳаром бўлади. Бу каби амал гуноҳи кабиралар сарасига киради. Бундай никоҳ аёлни аввалги эри учун ҳалол қилмайди. Бундан ташқари Расулуллоҳ соллаллоҳу алайҳи ва саллам биринчи эрни ҳам, ўзининг никоҳи билан аёлни аввалги эри учун ҳалоллаб берган иккинчи эрни ҳам лаънатлаганлар.\nҚаранг: Шайх Абдулазиз ибн Бознинг «Фатава ат-толақ» китоблари (1-жилд, 195–201 саҳифа).\n/ Кутубхона / Оила / Талоқ қилинган хотин қандай қайтарилади?\n26 та мулоҳаза\nAbdulloh → 03.01.2012 йил\nAssalamu alaykum, qilayotgan ishlaringizdan Alloh rozi bulsin va jannatifirdavs bilan taqdirlasin!\nQoriakalar meni bir narsa qiziqtirayapti, birdaniga uch taloq qo’yish bo’lgan degan “ulamolar” ham bor ekan. Ular shunday deyishayaptiki ilgari birdaniga uch taloq bo’lgan lekin hozirgi kunda ajralishlar ko’pligi tufayli uch taloq desa ham bir taloq hisob bo’lishiga ruhsat berishgan degan gapni o’qigan edim.\nIltimos manashu masalani tushuntirib bersalaringiz!\nМуслим → 04.01.2012 йил\nБидъат талоқ тушадими ёки йўқми?\nСавол: Бидъат талоқ тушадими ёки йўқми? Агар тушса бир талоқ бўладими ёки уч талоқми?\nБидъат талоқ бир неча хилдир. Улардан бири хотинни ҳайз ёки нифос (туғруқ қони) кўраётгани маҳал ёхуд (ҳайз ёки нифос қони тугагач) жинсий алоқа қилмай поклик даврида талоқ қўйишдир. Бундай пайтда талоқ қўйиш билан, тўғриси, талоқ тушмайди. Бидъат талоқларнинг яна бири, хотинни бирданига уч талоқ қўйишдир. Уламоларнинг қувватли қавлларига кўра бундай пайтда бир талоқ тушади.\nИлмий Тадқиқотлар ва Фатво Бериш Доимий Қўмитаси, Фатво № 6542–2.\nРуслан → 19.06.2012 йил\nБир талоқ,икки талоқ ҳақида аниқ маълум керак эди. Масалан, бир марта талоқсан, деган эр, ўша хотинини қандай қилиб икки талоқ қилади? Яъни иккинчи талоққача ўртада никоҳ ўқилиши керакми? Дейлик, бир марта талоқ қилган бўлса, ва орада ойлар ўтиб, ҳали қайта ярашмаган хотинига яна бир марат талоқ қилдим деса – бу икки талоқ бўладими? Бу ўринда мантиқ қаерда қолади – ахир бир талоқдан кейин номаҳрам бўлган хотинини талоқ қилишга у эрнинг ҳаққи ҳам ваколати ҳам қолмайди-ку? Уч талоқ нима? Яъни уч талоққа етиш учун уч марта никоҳ ўқиб, уч марта ўртага талоқ тушиши керакми? Жавоблар учун катта раҳмат\n1. Халқ орасида баъзи жойларда Тўққиз талоқ деган гаплар ҳам юради. Бу нима бидъатми ва ёки хурофотми? Чунки исломда ҳеч қаерда кўзим тушмади ва аслида 9 талоқ нимани англатишини билолмадим. Бу ўзи бор нарсами?\n2. Талоқ тушгандан кейин узоқ йиллар бир уйда яшаб, лекин жимо қилмай, зинодан тийилиб яшаб келган эр-хотин яна қандай ярашиб кетиши мумкин? Дейлик, ҳалиги аёл ҳаётида иккинчи эр кўришни уят санаса ва эри ҳам собиқ хотини билан ярашишни истаса, улар қандай қилиб яна ҳалол жуфт бўла олишади?\n3. Сунний одам талоқ бобида Шиа қоидаларига риоя қилиши мумкинми? Бундай талоқдан кейин яна эски хотини билан қайта никоҳдан ўтса, ҳалол бўладими?\nХотинни идда тугамасидан қайтарилмай туриб ёки янги никоҳ бўлмай туриб талоқ қилинса талоқ тушмайди.\nБиз ҳам бу ҳақида эшитмаганмиз. Ким бундай талоқ бор эканини эътироф қилса, далил келтирсин.\nТалоқ тушганидан кейин агар эр хотинини идда муддатида қайтариб олмаса, идда тугагач бир уйда яшаб юришлари ҳалол бўлмайди. Чунки улар бир-бирларига бегона номаҳрам ҳукмида бўлишади. Агар шундай ишга кўл урилган бўлса, дарҳол буни бас қилиб алоҳида яшашлари керак ва Аллоҳга тавба қилишлари керак бўлади.\nЭнди агар эр аввалги хотини билан яна никоҳ қурмоқчи бўлса, у бунга аёлнинг валийсидан ва аёлдан розилигини олади. Қачонки аёл ва унинг валийси рози бўлса, улар аёлни қондирувчи маҳр ҳақида келишишади. Сўнг икки адолатли гувоҳ олдида никоҳ тузилади.\nСунний одам аҳли суннанинг саҳиҳ-соғлом қавлларига эргашиб, бидъат аҳлининг китобларини тарк қилиши вожиб бўлади.\nas-al er xotını bılan janjallashgan vaktda uch talok cuzını ıshlatmasada lekın 2-3 bora taloksan desa shu 15 dakılı janjal orasıda bunday xolatda nıma kılısh kerak..bunıng xukmı nıma buladı?\nhilola → 01.10.2012 йил\nMasalan eri xotiniga uch taloqsan deb jaxl ustida birdan aytsa nima bo’ladi.\nAdministrator → 01.10.2012 йил\nУч талоқ ҳақида:\nҒазаб устида талоқ қилиш ҳақида:\nAysulu → 17.11.2013 йил\nAssalom aleykum ua rahmatullohu ua barakatuh menga erim 1 taloq berdi idda bitkach qayta yarashmasak 3taloq tushadimi?\nAdministrator → 17.11.2013 йил\nЙўқ, уч талоқ тушмайди. Келажакда у кишига қайта турмушга чиқишингиз мумкин.\nAysulu → 18.11.2013 йил\nAssalom aleikum rahmat javobingiz uchun bunchalik tez javob olaman deb oilamagandim\nMani yana bir savolim bor edi erim manga taloq bergandan keyin meni oz ota onamning uyiga yubordi iddangni shuyoqda tut dep shu tog’rimi? Sms yozsam agar yana yozadigan bo’lsang uch taloq qilaman dep qorqitti smsta shu tog’rimi agar tog’ri bo’lsa taloq tusharmidi? Rahmat sizga Olloh rozi bo’lsin\nBidaat taloq degani nima?\nAdministrator → 19.11.2013 йил\nБиз билган нарса шуки, ҳозирда эрингиз сиз учун бегона ҳисобланади. У кишига смс хабар юбориш, қўнғироқ қилиш ва ҳоказо амаллар сиз учун жоиз бўлмайди, зарурат юзасидан бу ишга қўл уришингиз бундан мустасно.\nЭрингиз талоқ қилиши билан қўрқитишига келсак, талоқ бўлган аёлни никоҳига қайта олмай туриб талоқ қила олмайди. Сиз у кишининг хотини ҳисобланмайсиз.\nБидъат талоқ ҳақида юқорида қисқача маълумот келтирилган.\nСизга гўзал сабр Аллоҳдан тақво қилишни тавсия қиламиз. Аллоҳ таоло сизга солиҳ жуфт ато этиб, гўзал ҳаёт кечиришингизни насиб айласин!\nОром → 29.11.2013 йил\nАссалому алайкум, турмуш уртогим менга бир марта талок деган эдилар, хозирда мен бошка мамлакатда ишлагани кетганман улани розилиги билан, мендан ажрашмасдан у киши никохларига бошка олганлар , сенга талок айтганман деб бахона килмокдалар, мен хали хам никохларида хисобланаманми?\nAsad → 14.06.2014 йил\nАссалому алайкум, оилалиман турт фарзандим бор оилам билан ахилман, бир йил олдин аввалдан таниш булган турт фарзандли аёлни эри талок бериб кетиб колган эди. Мен уни иккинчи хотин килиб никохимга олган эдим. Иккинчи хотиним гохида келишмовчилик, етишмовчилик булса мендан талок сураб асабимни бузишни бошлайдиган одат чикарди. Икки кун олдин яна шу холат кайтарилган эди мен жахл устида талоксан девордим. яна асабимга тегиб уч талок беринг деб турволди. Мен хам паст кемай уч талоксан девордим. Энди бошим котиб колди. Энди иккинчи хотиним бошка эркак никохига утиб ва ундан талок олгандан кейин мен яна кайтадан никохлаб олсам халол буладими.\nsayohat → 24.07.2014 йил\nасалому алайкум, аввалам бор минг марта узр безовта килганимга, хурматли хазрат сизга саволим шуки эрим манга кечкурун ичиб келиб 2 марта “уч талок буб кет” деб айтди, енимда 7 ёщли углим бор эди, бу гапини ман аник эшитдим, энди бунга йул борми? булса кандай? 2 саволим биз хозирда бирга бир хонадонда яшаябмиз лекин гаплашмаймиз бу тугрими?\nҲурматли Ором, агарда эрингиз сизга бир марта талоқ берган бўлсалар, бу дегани ҳозирда сиз эрингизнинг хотини ҳисобланмайсиз.\nҲурматли Asad, юқорида келтирилган манбаларга мурожаат қилишни тавсия қиламиз.\nҲурматли sayohat, уламоларнинг қувватлироқ қавлига кўра биттада уч талоқ қўйиш бидъат талоқ бўлиб, бунда бир талоқ тушади. Иккинчи саволингизга келсак, идда вақти тугагунича, жинсий яқинлик қилмаган ҳолда, бир уйда у эрингиз билан яшасангиз бўлади.\nsayohat → 04.08.2014 йил\nХУРМАТЛИ хазрат бундан 8 йил олдин хам эрим талок куйган эди ва биз никох укитган эдик факат аник эсимда йук уч талок еки проста талок? бу холат кайта никох укитишга халал бермайдими? яна саволим идда муддати канча, жавоб учун олдиндан катта рахмат сог саломат булинг\nAdministrator → 04.08.2014 йил\nАввало, ҳазрат деганда бирор аҳли илмга мурожаат қиляпман деган гумонда бўлсангиз, биз ундайлардан эмасмиз.\nИккинчидан, бу каби талоқ масалалари интернет орқали эмас, балки эр-хотин бирга илм аҳлининг ҳузурида ҳал қилади. Шунинг учун сизга тавсиямиз эр-хотин биргаликда ишончли илм аҳлига мурожаат қилинг.\nУчинчидан, идда муддати уч ҳайз муддати бўлади. Бунга далил Оиша розияллоҳу анҳо ривоят қилган ҳадисдир: «Барира уч ҳайз муддати идда сақлашга буюрилди» (Ибн Можа (2077) ривояти).\nИслом → 08.08.2014 йил\nАссалому алакум соволим бориди,3 талака йул борми ачик устида аетилса 3 талок утадими олдиндан нияат еугиди сиздан илтимос аник жовобни кутаман\nsayohat → 11.08.2014 йил\nАССАЛОМУ АЛАЙКУМ, яна сизларни безовта килдим,биз эр хотин Мусулмонлар идорасининг фатво булимига борган эдик, бизага йул бор келселар никох укиб куямиз дейишди хеч кандай идда муддатисиз, шу тугрими? мани кунглимда шубха бор, кейин бу сузларни гунохи болларга ёки бирор кишига урмайдими? илтимос нима килишими билмаябман? ярашишга куркябман\nAdministrator → 11.08.2014 йил\nҲурматли Ислом, саволингиз ҳақида юқорида айтиб бўлинди. Келтирилган маълумот ва манбаларга мурожаат қилинг.\nҲурматли sayohat. Иддага бошқа эрга тегаётганда риоя қилинади. Ўз эрингиз сизни қайта никоҳига олмоқчи бўлса (учинчи талоқдан кейин бўлмаган шарти билан) сизни идда муддатингиз тугашини кутмайди. Ўз эрингиз билан никоҳни янгиламоқчи бўлсангиз, идда муддати тугамаган бўлса бошқача никоҳ тикланади, идда муддати тугаган бўлса бошқача. Мана шу жиҳатига эътибор бериш талаб қилинади. Эрингиз сизни қайдай никоҳига қайтара олиши мумкинлиги ҳақида юқоридаги мақолани ўқиб чиқинг.\nОта-она қилган иши учун Аллоҳ таоло фарзандларга бало юбормайди. Аллоҳ таоло айтадики: «Ҳеч бир кўтаргувчи (яъни, гуноҳкор жон) ўзга жоннинг юкини (яъни, гуноҳини) кўтармас» (Исро: 15).\nsayohat → 12.08.2014 йил\nассалому алайкум, жавоб учун катта рахмат, кунглим жойига тушди, сог саломат, фарзандларини рохати куриб узок умр курилар, яхшилигилар жавоби бизадан кайтмаса худодан кайтсин\nвасила → 21.09.2014 йил\nАссалому алайкум.мен хозир жуда кийин вазиятда колдим.эрим 3кун олдин маст холатда 3талоксан деб 3марта айтди.жахл устида айтди лекин хаммасини эслайди.мен хайз холатида эдим.(бидъат талокда хайз холатида булса талок тушмайди деб ёзилибди)2та болам бор мен бошка эр килишни тасаввуримга хам сигдиролмайман.хозирда бир уйда яшаяпмиз.бир-биримиз б-н гаплашмаган холатда.нима маслахат берасизлар.сизлардан илтимос менга тугри йул курсатинглар.нима килишни билмай жудаям ёмон сикиляпман.олдиндан катта рахмат\nAdministration → 21.09.2014 йил\nҲурматли васила. Сиз сўраган саволларга юқорида жавоб ва қўшимча манзиллар келтирилди. Фойда учун барчасини ўқиб чиқинг.\nАфзали эса турмуш ўртоғингиз билан биргаликда илм ва тақвоси билан танилган уламога мурожаат қилинг. У сизга вазиятни икки тарафдан эшитиб тўғри йўл кўрсатади иншааллоҳ.\nАллоҳ таоло мушкулингизни осон қилсин!


Афғонистон ва Ўзбекистон муносибатлари Толибон даврида - Parstoday\nАфғонистон ва Ўзбекистон муносибатлари Толибон даврида\nиюн 21, 2022 16:12 Asia/Tashkent\nЎзбекистон Толибон ҳаракатини тан олмаганига ва хавфсизликка таҳдидларга қарамай, Афғонистонда иқтисодий имкониятлар қидирмоқда.\nКобулда бўлиб ўтган “Афғонистоннинг қўшнилар билан муносабатлари келажаги” мавзусидаги учрашувга тўғри келганда Толибон ҳукумати Ўзбекистоннинг юқори даражали делегациясини қабул қилди. Ўзбекистон делегациясининг Кобулдаги маслаҳатлашувларининг энг муҳим йўналиши савдо-иқтисодий алоқаларни кенгайтириш ва икки томон ўртасида ҳамкорликнинг янги йўналишларини яратиш бўлди. Учрашув чоғида Ўзбекистоннинг миллий хавфсизлик бўйича маслаҳатчиси Абдулазиз Камлов ташқи ишлар вазири вазифасини бажарувчи Амирхон Муттақий ва “Толибон” ҳаракати ички ишлар вазири вазифасини бажарувчи Сирожиддин Ҳаққоний билан учрашди.\nЎзбекистон расмийлари Толибон ҳокимият тепасига келганидан сўнг Кобулга биринчилардан бўлиб алоқа ўрнатган ва саёҳат қилган ва буни мунтазам равишда давом эттирмоқда. Толибон ва Ўзбекистон ўртасидаги муносабатлар узоқ ва нотинч тарихга эга. Ўзбекистон собиқ ташқи ишлар вазири ва ҳозирда миллий хавфсизлик бўйича маслаҳатчи бўлган Камилов Толибонни таниш ва улар билан алоқа қилишда муҳим ўзбек расмийларидан ҳисобланади. У 1999-йилда Қандаҳор вилоятига бориб, Толибон ҳаракатининг ўша пайтдаги асосчиси ва раҳбари Мулла Умар билан учрашган ва Ўзбекистоннинг Толибон билан илк бевосита алоқасини ўрнатган.\nЎзбекистон 21 аср бошларида хавфсизликка таҳдидлардан хавотирда эди. Аммо вақт ўтиши билан бу таҳдидлар камайгани сари Толибон билан алоқалар янги босқичга чиқди ва Тошкент ҳукумати энди бу ҳудудларда ИШИД мавжудлигидан келиб чиқадиган чегара таҳдидларидан кўпроқ хавотирда. Бироқ, Ўзбекистоннинг очиқ сувларга чиқиш учун икки давлат ҳудудидан ўтиши кераклиги (қўшниларининг очиқ сувларга эга эмаслиги) ва иқтисодий алмашинув ва транспортда қўшниларга мутлақ қарамлиги, шунингдек, Ўзбекистон Президенти Шавкат Мирзиёев даврида қўшниларга нисбатан муносабатнинг ўзгаришини ўз ичига олган геосиёсий омиллар Афғонистон билан муносабатларни Тошкент ҳукумати кун тартибига чиқарди.\nЎзбекистон Афғонистон билан иқтисодий алоқаларини сақлаб қолиш, мамлакатда хавфсизлик ва барқарорликни сақлаш, шунингдек, алоқаларни кенгайтириш ва чуқурлаштиришни истайди ва Камилов Амирхон Муттақийни июл ойида Тошкентда бўлиб ўтадиган иқтисодий ва сиёсий саммитда иштирок этишга таклиф қилди. Толибон Ички ишлар вазирлигининг расмий баёнотига кўра, Толибон ИИВ раҳбари вазифасини бажарувчи Сиражуддин Ҳаққоний Ўзбекистон делегациясини Афғонистондаги мамлакатнинг иқтисодий лойиҳалари хавфсизлигини таъминлашга ишонтирди. Толибон, минтақа давлатлари олдидаги мажбуриятларига қарамай, ҳозиргача Афғонистонда хавфсизлик ва барқарорликни ўрната олмади.\nМарказий Осиё масалалари бўйича таҳлилчи Умида Ҳошимованинг фикрича:\n“Тошкент расмийлари Москва ва Доҳа саммитларида Толибондан кафолат олди ва бунинг эвазига Афғонистонда келажакда юзага келиши мумкин бўлган беқарорликларга аралашмасликка ваъда берди. Аммо Ўзбекистон ҳукумати Афғонистондаги воқеалар Ўзбекистонга ҳам ўтиб кетмаслиги учун ҳаммасини кузатиб бормоқда”\nТолибоннинг Афғонистон чегараларида хавфсизлик ва барқарорликни таъминлай олмаслиги ва Толибон томонидан хавфсизликка таҳдид солиниши Марказий Осиё расмийлари орасида хавотир уйғотди.\nТолибонга яқин сиёсий эксперт Мавлавий Наим ал-Ҳаққоний шундай дейди:\n"Ислом амирлиги уруш вариантидан кўра тинчлик ва музокаралар вариантига кўпроқ урғу беради, аммо бу томонларнинг мавжуд фактларни қай даражада тушуниб, шунга қараб қарор қилишига боғлиқ".\nМарказий Осиё давлатлари ўзларининг геосиёсий боши берк кўчасидан чиқиш учун хавфсиз ва барқарор йўллардан фойдаланмоқда. Ўзбекистон ва Қозоғистонни Туркманистон орқали Эрон темир йўл тармоғига улаш ҳамда очиқ сув ҳавзаларига ҳамда шимол-жанубий ва шарқий-ғарбий йўлакларга чиқиш; Ушбу турдаги йўналишларнинг муваффақиятли намунаси.\nШу муносабат билан Туркманистон молия ва иқтисодиёт вазири Муҳаммадгелди Сардаров Евроосиёдаги савдо ҳамкорлигининг муваффақиятли намунаси сифатида мамлакатнинг Қозоғистон ва Эрон билан темир йўл линиясини келтирди. Шундай қилиб, Афғонистоннинг Ўзбекистон ва бошқа Марказий Осиё мамлакатлари учун Жанубий Осиё бозорларига чиқиш учун геостратегик аҳамиятига қарамай, хавфсизлик муаммолари ва Афғонистон минтақаларига қийин кириш туфайли, стратегик иқтисодий ва транзит алоқаларининг кенгайиши хавфсизлик ва сиёсий қўрқувга боғлиқ бўлиб, икки томонлама ва савдо алоқалари билан чекланади.


Электр энергияси ўчиши сабабли газ қазиб чиқариш ҳажми камайди - Anhor\nAnhor Все посты Электр энергияси ўчиши сабабли газ қазиб чиқариш ҳажми камайди\nЭлектр энергияси ўчиши сабабли газ қазиб чиқариш ҳажми камайди\nИсточник: Ilse Driessen/unsplash.com\nСоат 03:50 ҳолатига республикада электр энергияси таъминоти 70% га тикланди. Бунда биринчи навбатда аҳоли истеъмолчилари ва ижтимоий соҳа объектлари электр энергияси билан таъминланган, деб ёзади Ўзбекистон Энергетика вазирлиги.\nҲозирги пайтда мавжуд иссиқлик электр станцияларининг энергоблоклари босқичма-босқич ишга туширилиши давом эттирилмоқда.\nВазирликнинг қайд этишича, юзага келган нозосликлар сабабли мамлакатимиздаги мавжуд газ қазиб олиш конлари ва уни қайта ишлаш заводларида технологик жараёнларнинг бузилиш ҳолатлари кузатилган. Бу эса, ўз навбатида газ ишлаб чиқариш ҳажмининг камайишига олиб келган.\n«Шу сабабли иссиқлик электр станцияларида газ босимининг камайиши кузатилмоқда ва бу электр энергиясини ишлаб чиқариш ҳажмига салбий таъсир кўрсатмоқда. Ҳозирги вақтда мавжуд ишлаб чиқариш қувватларидан келиб чиқиб республикамизнинг айрим ҳудудларида навбатма-навбат электр энергияси етказиб берилмоқда».\nТошкент метроси ўз фаолиятини тиклади. Соат 5:00 дан бошлаб поездлар йўловчиларни одатий жадвал бўйича ташимоқда. Шунингдек Энергетика вазирлиги Тошкент шаҳрида электр таъминоти тўлиқ тикланганини маълум қилади.\nТошкентда газ босими 17:00 дан кейин тикланади


Мали марказидаги қишлоқларга уюштирилган ҳужумларда 130 дан ортиқ киши ҳалок бўлди\nЖаҳон 08:36 / 22.06.2022 3558\nМали марказидаги Мопти ҳудудида бир қатор аҳоли пунктларига уюштирилган қуролли ҳужумлар 132 кишининг ўлимига сабаб бўлди. Бундай маълумотларни ғарбий Африка республикаси расмийлари 21 июнь, сешанба куни тақдим этди. Улар ҳужумларда «Ал-Қоида» билан алоқадор «Катиба Масина» террорчилик гуруҳини айблади.\nМаҳаллий ҳукумат содир бўлган воқеани «қирғин» деб таърифламоқда. Маҳаллий амалдорлардан бирига кўра, ҳужумчилар ўнлаб одамларни ўлдиришдан ташқари, уларнинг кулбаларини ёқиб юборган ва чорва молларини ўғирлаган. Radio France Internationale хабарига кўра, 100 та мототциклда келган шахслар Мали армияси ва Россиянинг хусусий ҳарбий компанияларини қўллаб-қувватлагани учун қишлоқлар аҳолисидан қасос олишга киришган.\nБрюссел фожиа муносабати билан Африка мамлакати халқига бирдамлик билдирди. Европа ташқи сиёсий фаолият хизмати баёнотида айтилишича, Европа иттифоқи «Мали ва Сахелдаги тинч аҳолига нисбатан қўлланилаётган ҳуқуқбузарликлар кўлами ва давомийлигидан хавотирда». Европа иттифоқи шу ва аввалги қотиллик ҳолатларига «аниқлик киритишга», шунингдек, айбдорларни жавобгарликка тортишга чақирди.\nБМТнинг Малида барқарорликни сақлаш бўйича тинчликпарвар миссияси (MINUSMA) ҳужум қилганларни қидиришда ёрдам беришини билдирди. Миссия вакили бу фожиани халқаро ҳуқуқнинг «жиддий» бузилиши деб атади. MINUSMA аъзолари маҳаллий ҳокимият органларига ярадорларни эвакуация қилиш ва уларга ғамхўрлик қилишда ёрдам беряпти.\n2020 йил август ойида давлат тўнтариши натижасида ҳарбийлар ҳокимиятни қўлга киритган Мали, қўшни давлатлар – Буркина-Фасо ва Нигер каби бир неча йиллардан бери жангарилар ҳужумларидан азият чекмоқда. Бу бир неча минг ҳарбий хизматчи ва тинч аҳоли вакилларининг ўлимига олиб келди, икки миллион киши ўз уйларини ташлаб кетишга мажбур бўлди.\n07:57 / 01.07.2022 2345\n22:56 / 01.07.2022 1145\n21:46 / 01.07.2022 2020\n21:46 / 01.07.2022 8526


Халқаро сайёҳлик манзилига айланаётган Зомин » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Халқаро сайёҳлик манзилига айланаётган Зомин\nХалқаро сайёҳлик манзилига айланаётган Зомин\n04 январь 2021 йил\nОдамзод ҳамиша табиатга интилиб яшайди. Балки бунга ўзини тириклик дунёсининг ажралмас бўлаги, деб билиши сабабдир. Ёхуд атроф-муҳитга азият етказишдан тортинган аждодларни қўмсаш ҳисси ана шу хоҳишни уйғотар.\nШаҳарнинг шовқинли, бироз хиралашган ҳавосидан ёки умуман дунё ташвишларидан холи бўлиш нияти минг йиллар илгариги ҳуснини йўқотмаган борлиқ сари чорлар инсонни.\nЖиззах вилоятидаги Зомин тоғларини макон тутган юз йиллик арчаларни кузатар экансиз беихтиёр шу каби ўйлар кечади хаёлингиздан. Тош устида ўсгувчи бу дарахтлар ўнлаб катта-кичик булоқларнинг онаси ҳисобланади. Мутахассислар таъкидига кўра, бир туп арча томирлари атрофида 2 тоннагача сув тўпланар экан. Қолаверса, бу дарахтнинг вояга етгани сутка давомида бир қишлоққа етгулик кислород ишлаб чиқаради.\nДенгиз сатҳидан 2400 метр баландликда жойлашган 27 минг гектарлик арчазорлар ҳудуд ҳавосини кислород билан муттасил тўйинтиради. Арчалардан ажраладиган эфир эса бронхиал астма, томоқ оғриғи ҳамда қатор аллергик касалликларга даво ҳисобланади. Бу ернинг бой ҳайвонот дунёси ҳам арчалар сабаб ўзини эркин ҳис қилади. Шу маънода, Зомин тоғларининг кўрки ва саховати бевосита арчаларга боғлиқ, дейилса хато бўлмайди.\nМазкур гўшада ёзнинг энг жазирама кунларида ҳам ҳаво ҳарорати 20 даражадан ошмайди, кечаси эса 5-10 даражагача тушиб кетади. Аксинча, қишда тоғлар бағри илиқ бўлади. Аммо тунда совуқнинг ҳақиқий нафасини туйишингизга тўғри келади. Шу боис бу манзил қишин-ёзин сайёҳлар билан гавжум. Чунончи, 2019 йилда Зоминга 75 мингдан ошиқ меҳмонлар ташриф буюрди. Пандемия бўлишига қарамасдан ўтган 2020 йилда 11 мингдан ошиқ сайёҳ ҳордиқ чиқариш мақсадида келган. Улар орасида Самарқанд шаҳрининг Кимёгарлар қўрғонида яшовчи 70 ёшли Қувватбой Худойбердиев ҳам бор.\n- Ўзбекистон Республикаси Қуролли Кучлари фахрийсиман, - дейди истеъфодаги катта прапоршик Қувватбой бобо. - Мен мамлакатимиздаги барча санаторийларда соғлигимни тиклаганман. Шу мақсадда хорижий давлатларда ҳам бўлганман. Аммо Зомин табиатидек гўзал, мусаффо ҳаволи жойни кўрмаганман. Ҳавосининг ўзи ҳар қандай дардингизни аритади, осудаликни айтмайсизми! Ўзбекистон касаба уюшмалари федерацияси кенгаши тизимидаги “Зомин” санаторийсида соғлигимни тикладим. Сиҳатгоҳдаги шароит ҳамда кўрсатилаётган тиббий хизмат сифати аъло даражада.\nМаълумот ўрнида айтиш керак, Зомин тоғлари этагида 3 та санаторий, 4 та ёзги болалар оромгоҳи, 90 та уй меҳмонхонаси, 4 та меҳмонхона, 70 дан ошиқ дам олиш масканлари фаолият кўрсатмоқда. Яъни, хизмат кўрсатиш соҳасида яхшигина рақобат юзага келган ва шунга уйғун тарзда сервис сифати ортаётир. Табиийки, ҳудудда ҳуқуқбузарлик ва жиноятларнинг олдини олишга алоҳида эътибор қаратилади. Хусусан, Зомин тоғлари бағрида жойлашган Дуоба қишлоқ фуқаролар йиғинига икки нафар профилактика инспектори бириктирилган.\n- Дуоба қишлоқ фуқаролар йиғини ҳудудидаги 11 та қишлоқда 5170 киши истиқомат қилади, - дейди Зомин тумани ИИОФМБ 4- сонли ИИБ 89- сонли ички ишлар органлари таянч пункти инспектори, капитан Зоҳид Маманазаров. - Ёзги дам олиш мавсумида сайёҳлар ҳисобига ҳудудда яшовчилар сони 30 минггача етади. Бу даврда бор куч ва имкониятларни ишга солишга тўғри келади. Хусусан, ҳуқуқбузарлик ва жиноятларнинг олдини олишга қаратилган тарғиботни кучайтирамиз, узлуксиз патруллик олиб борилади. Ҳар қандай мурожаат жойига зудлик етиб борамиз. Яхши маълумки, сайёҳлар бехавотир жойни маъқул кўришади. Шу боис зиммамиздаги вазифаларни мукаммал бажаришга интиламиз.\nЯна шуни эътироф этиш керакки, сўнгги йилларда республикамизнинг барча аҳоли пунктлари сингари Зоминда ҳам шаҳарсозлик борасида эътироф этишга аризгулик ишлар қилинди. Бугунга келиб, меъмор ва қурувчиларнинг саъй-ҳаракатлари натижасида Зомин шаҳарчаси республикамизнинг энг кўркам аҳоли пунктларидан бирига айланган. Муҳташам маъмурий ва маданий иншоотлар, турар жойлар, сўлим хиёбонлар, кенг кўчалар, равон йўллар ҳар бир юртдошимиз юрагида ғурур уйғотиши шубҳасиз.\nТаъкидлаш керак, сайёҳлар эътиборини нафақат Зоминнинг фусункор табиати, балки қадимий ёдгорликлар ва муқаддас масканлар ҳам тортмоқда.\nЖумладан, туманда Кўк тўнли ота, Қўрғонтепа, Азлартепа, Бобо ёнғоқ каби 17 та тарихий ёдгорлик ва муқаддас қадамжолар бор. Шунингдек, қорахонийлар даврига оид Оқтепа ва Култепа номи билан аталувчи шаҳар қолдиқлари ҳамда деворларига энг қадимий ёзувлар битилган Пшоғор ғори мавжуд. Ушбу манзиллардан топилган 4500 дан ошиқ тарихий экспонатлар туман марказидаги музейда сақланмоқда.\nЗоминга сайёҳларни жалб қиладиган жиҳатлардан яна бири ўзига хос таъомлардир. Бу ерда меҳмонлар сигир, қўй, эчки, от сутидан тайёрланган қатиқ, айрон, чакки, қурт, кувида пиширилган сариёғ ҳамда қимиз билан сийланади. Тоғ бағрида ўсган гиёҳлардан озиқланган жониворлардан олинадиган бу маҳсулотларнинг соғлиқ учун нақадар фойдали эканлиги хусусида гапирмаса ҳам бўлади. Зоминда бодом атала, лочира, қозон патир, гўжа, қатлама, оқ палов сингари 60 турдан ортиқ емак ва нонлар тайёрланади.\nШунингдек, сайёҳлар уй меҳмонхоналари ва ўтовларда яшаб, юртдошларимиз ҳаёти, қадрият ва урф-одатларимиз билан танишиш имкониятига эга бўлишаётир. Табиийки, бундай уйларда замонавий меҳмонхоналардан қолишмайдиган шароитлар яратилган. Булардан ташқари туман ҳунармандлари томонидан 30 турдан ортиқ тўқувчилик, тикувчилик, дурадгорлик ва темирчилик буюмлари ишлаб чиқарилаяпти. Чопон, дўппи каби кийимлар, кичик гилам, зулбароқ, олача каби тўшамалар, нақшли қути, шахмат каби дурадгорлик буюмлари ва эсдалик совғаларга меҳмонларнинг эҳтиёжи юқори.\nХуллас, туманнинг туристик имкониятларидан самарали фойдаланиш учун бор имкониятлар ишга солинмоқда. Чунончи, 2020 йилнинг 9 ноябрида республика Вазирлар Маҳкамасининг “2020-2022 йилларда Жиззах вилоятининг Зомин туманини комплекс ижтимоий-иқтисодий ривожлантириш чора-тадбирлари тўғрисида”ги қарори қабул қилинди. Ушбу ҳуқуқий ҳужжатда туманда саноат, хизмат кўрсатиш, қишлоқ хўжалиги соҳаларида 98 та, муҳандислик-коммуникация тармоқларини ривожлантириш борасида 89 та, ижтимоий соҳа объектларини қуриш, таъмирлаш, жиҳозлаш мақсадида 72 та, ирригация ва мелиорация тизимларини яхшилашга қаратилган 12 та, туман марказини шаҳарсозлик талаблари асосида тартибга солиш бўйича 20 та лойиҳани амалга ошириш белгиланган.\nҚарорда тумандаги Суффа платосида “Зомин” туристик рекреацион зонасини ташкил этиш масаласи ҳам кўтарилган.\nХусусан, ҳудудда 4 ва 5 юлдузли меҳмонхона мажмуалари, замонавий маданий-соғломлаштириш, савдо-кўнгилочар ва сайёҳлик аҳамиятига эга муҳандислик инфратузилма объектларини ташкил қилиш кўрсатиб ўтилган. Умуман олганда, қарорнинг ҳар бир банди ҳудуднинг туризм салоҳиятини юксалтиришга қаратилган.\n- Республика Вазирлар Маҳкамасининг ушбу қароридаги 27 та банд жамоат хавфсизлигини таъминлаш ва ҳуқуқбузарликларнинг олдини олишга йўналтирилган “Хавфсиз ҳудуд” лойиҳасини ҳаётга татбиқ этишни назарда тутади, - дейди Зомин тумани ички ишлар органлари фаолиятини мувофиқлаштириш бошқармаси бошлиғининг ўринбосари, майор Шерзод Қосимов. - Жумладан, 2 та ички ишлар бўлими ҳамда 26 та ички ишлар органлари таянч пункти биноларини қуриш, 11 та таянч пунктини таъмирлаш, барча таянч пунктларида телекоммуникация хизматларидан фойдаланиш имкониятини яратиш мақсадида 150 километр масофага оптик толали тармоқ тортиш, 4 та автотранспорт билан таъминланган ЙПХ ва ППХ гуруҳларини ташкил қилиш, профилактика инспекторларини замонавий ахборот-коммуникация воситалари билан таъминлаш режалаштирилган.\nШунингдек, бошқармада хизматдаги ходимлар фаолиятини мувофиқлаштирувчи вазият марказини юзага келтириш, Даштобод шаҳарчасида 5 ўринга мўлжалланган наркология пункти фаолиятини йўлга қўйиш, ташкилот, корхона ва муассасалар, кўп қаватли уйлар ҳамда жамоат жойларини юздан танувчи кузатув камералари билан жиҳозлаш ва уларнинг интеграциясига эришиш, ақлли светофорлар ҳамда ёритиш мосламалари ўрнатиш каби ишлар амалга оширилади. Яъни, аҳоли билан бирдек сайёҳлар учун жиноятдан холи хавфсиз муҳитни ҳосил қилиш мақсад қилинган.\nАйтганча, яқин орада Зомин тумани марказида туризм ва сервис касб-ҳунар коллежи фаолият бошлайди. Шу билан бирга Зомин тоғидаги санаторийни тоғ чанғи ҳудуди ҳамда мазкур манзилда бунёдга келтирилаётган шаҳарча билан боғловчи 2640 метрли замонавий дор йўли қурилади. Ушбу шаҳарчада анфитеатр, анжуманлар зали, кинотеатр барпо этилади. 250 километр йўлда таъмирлаш ва қурилиш ишлари амалга оширилади. Бу йўналишда юзага келтирилган инфратузилма эса 1 миллион 300 минг йўловчига хизмат кўрсатиш имконини беради.\nМазкур ўзгаришлару қулайликлар хорижлик сайёҳларни ҳам эътиборсиз қолдирмаслиги аниқ. Қисқаси, яқин келажакда Зоминда халқаро талабларга мос йирик сайёҳлик марказларидан бири пайдо бўлади, десак адашмаймиз.\nДенгиз сатҳидан 2400 метр баландликдаги Дуобада сайёҳлик инфратузилмаси ривожлантирилмоқда\nЗомин қўриқхонасига бормоқчи бўлаётганларга 6 маслаҳат


– “Президент сайловининг конституциявий-ҳуқуқий асослари: Ўзбекистон ва ривожланган давлатлар тажрибаси” мавзуидаги конференцияда халқаро кузатувчилар Ўзбекистон сайлов қонунчилигидаги очиқлик ва оммавий ахборот воситалари фаолияти билан танишди. Бир неча сайлов участкаларидаги жараённи кузатиб, Ўзбекистон фуқароларининг сайловга ихтиёрий, айни чоғда масъулият билан муносабатда бўлганидан қувондим.\nЖим Моран, АҚШ конгресси собиқ аъзоси :\n– Тўрттала номзоднинг ҳам дастури билан танишдим. Ҳар бир дастурда мамлакатнинг сиёсий, иқтисодий ва ижтимоий фаровонлигига эътибор қаратилган. Сайлов жараёнларида ёшлар жуда фаол. Мен кўзлари чақнаб турган Ўзбекистон ёшларини кўриб, мамлакат келажаги ҳам шундай порлоқ бўлишига ишондим.\nХан Дачуан, Хитой ижтимоий фанлар академияси бош котиби ўринбосари:\n– Бухоро ва Тошкентдаги сайлов участкаларида яратилган шароитлар менда катта таассурот қолдирди. Президент сайловининг кўтаринки руҳда ўтгани эътиборимни тортди. Президентликка номзодларнинг сайловолди ташвиқотлари тенг, адолатли олиб борилган. Сайловчилар ва номзодларнинг ҳуқуқлари, мажбуриятлари миллий қонунчилик ҳамда халқаро стандартларга мувофиқ таъминланган. Сайловнинг муваффақиятли якунланиб, мамлакат ўзи танлаган йўл – “ўзбек модели” асосида бундан ҳам улкан марраларга эришишига ишонамиз.


U-19 Осиё чемпионати саралашида Ўзбекистон рақиблари маълум бўлди\nДобавлено: 21.04.2017, 14:59\nМалайзия пойтахти Куала-Лумпур шаҳрида бугун, 21 апрель куни 19 ёшгача бўлган футболчилар орасида 2018 йили бўлиб ўтадиган Осиё чемпионатига саралаш босқичига қуръа ташлаш маросими бўлиб ўтди.\nҚуръа маросимида ОФКга аъзо 43 мамлакат федерацияси (ассоциацияси) иштирок этди. Қуръа натижасига кўра, Ўзбекистон “B” гуруҳидан жой олиб, финал йўлланмаси учун Тожикистон, Бангладеш, Шри-Ланка ва Мальдив ороллари термаларига қарши баҳс олиб боради.\nСаралаш босқичи регламентига кўра, гуруҳда биринчи ўринни олган 10 жамоа ҳамда гуруҳда иккинчи ўринни эгаллаган энг яхши беш жамоа U-19 Осиё чемпионати мезбонига қўшилган ҳолда финал босқичига йўлланма олади.\nЭслатиб ўтамиз, U-19 Осиё чемпионати саралаш босқичи шу йилнинг 31 октябрь – 8 ноябрь кунлари бўлиб ўтади. Мусобақанинг финал босқичи эса 2018 йилнинг 18 октябрь – 4 ноябрь кунлари ўтказилади.


Маданият 06.10.2018 382\nҚашқадарё воҳаси нафақат дунё таниган алломалар, қалам аҳлларию санъат арбоблари, шунингдек, халқ оғзаки ижодининг йирик вакиллари - бахши шоирлар макони ҳам бўлган. Абдулла шоир Нурали ўғли, Умир бахши Сафаров, Мардон, Тоғай, Азим, Зоҳир, Бозор шоирлар, Қодир бахши Раҳимов, Қаҳҳор бахши... Улар орасида Деҳқонобод заминида дунёга келиб, умрининг кўп йиллари Яккабоғ туманида ва Шаҳрисабзда ўтган Тош шоир Чоршанба ўғли ҳам бор.\nТош шоир Чоршанба ўғли 1909 йилда Оқмасжид қишлоғида туғилди. Қир-адирлар, тоғу тошлар, гулу саҳролар оғушидаги бу қишлоқ аҳолиси эрлари касби-кори чорвачилик бўлса, қиз жувону аёллари чиройли палосу гиламлар, палак-кашталар тикишар, хушхўр қатиқ ва қурутлар тайёрлашнинг моҳир усталари эдилар. Тош қўй-қўзилар, моллар маъраши, отлар дукири, туялар бўкириши, улар оёғи остидан кўтариладиган чанглар шароитида ўниб ўсди. Отаси унга ҳарф танитди, ҳижжалаб бўлса ҳам ўқишни ўрганди. Вақти келиб у ҳам қўлига таёқ олиб, ёш чўпонлар сафига қўшилди. Ҳали серўт қир-адирлар, яйловлар, чорва сув ичадиган булоқлар манзилини яхши билиб олишга улгурмай, бошига кулфат тушди. Олдин отаси Чоршанба бободан, кейин онасидан айрилиб, етим бўлиб қолди. Энди амакиси ва тоғаси қарамоғида яшай бошлади.\nДеҳқонободнинг ҳамма жойларида бўлганидек, Оқмасжидда ҳам тўйларда асосан бахшилар хизматда бўлишиб, одамларнинг кўнглини чоғ қилишар, катта давраларда ҳам достонлар куйлаб, термалар айтишарди. Тошнинг амакиси ва тоғаси дўмбира чертиб, достон айтишда қишлоқда номдор эдилар. Улар жиянини ҳам бирга олиб юришар, бахшиларнинг чиқишларидан у ҳам баҳра олиб завқланарди. Бола қалбида бахши бўлишга иштиёқ ана шундай шароитда куртак ёза бошлади. Чўпонликни бошлаган чоғларида ҳали ўзининг дўмбираси бўлмагани учун унинг ўрнини таёғи босди. Уни дўмбирадек чертиб, ёд олган достонларини такрорларди. Тошнинг қувваи ҳофизаси ёд олиш қобилияти кучли бўлганлигидан тўй-базм ва давраларда эшитган достонларни илиб олиб, хотирасига жойлаб борди.\nБаҳор-ёз ойларида Яккабоғдаги кўпгина жамоа хўжаликлари қўй-қўзилари, моллари Деҳқонободнинг тоғ бағирларига ҳайдалиб, тўрт-беш ой ўша жойларда боқиларди. Яккабоғлик Хўжақул раис Тошни достон айтиб, мол боқаётган пайтда кўриб қолади. У билан суҳбатлашганда ота-онасиз етим эканлигини билади. Етимга яхшилик қилиш савоб эканлигини билган раис бува уни ўзи яшайдиган Бўтасой қишлоғига олиб келади ва чорвачилик фермасига ишга жойлаштиради. Кўп ўтмай синглиси Зайнабни унга никоҳлаб беради. Тошчўпон йигирма етти ёшида биринчи фарзандини кўради. Ражаб ва Қаюм исмли ўғиллари ҳозир ҳам шу қишлоқда умргузаронлик қилишади.\nИккинчи жаҳон урушидан уч йил ўтиб, Шаҳрисабз туманига келган Тош Чоршанбиев аввал Лайлакон, Даҳяк қишлоқларида яшайди. Хўжаликда, бошқа ташкилотларда ишлайди. Аммо ёшликда кўнгли боғланиб қолган бахшичиликни унутмайди. Тўй-учарларга, халқ оғзаки ижоди ихлосмандлари ҳузурига бориб, қўлига дўмбира олиб, достонлар айтди, термалар тўқиди.\nШу даврда Шаҳрисабзда Зоир шоир Қўчқоров, Китобнинг Қайнарида Абдулла шоир Нурали ўғли, сал нарида – Чироқчининг Тўқморида Азим шоир, Қашқадарёнинг жануби-шарқий кентларида яна бир қанча бахши-шоирлар ижод қилаётган эди.\nТош шоир Чоршанба ўғли ана шу элда танилган бахшиларга яқин бўлиб, улардан ўрганиб маҳоратини ошириб боришни орзу қиларди. Шу ниятда у биринчи бўлиб Зоир шоир билан танишди. Ўртада борди-келди узилмайдиган бўлди. Дастурхон атрофида бахшилар гурунги фақат достонлар, уларни айтиш услублари, ҳар бир бахшининг ижро йўллари ҳақида бўларди. Хонадонда дўмбира оҳангларию бахшиларнинг ёқимли овози янграрди. Иккала шоир бахшининг борди-келдиси, ижодий ҳамкорлиги Тош шоир умрининг сўнгги кунигача давом этди.\nТош шоир Қайнарга бориб, Абдулла шоир билан танишганида “Ўзбекистон халқ шоири” унвонига эга бўлган кекса бахши саксонга яқинлашиб қолган, аммо қўлидан ҳали созини ташламаган эди. Тош шоир эса энди қирқ беш ёшга етган эди. Абдулла шоирнинг достончилик ва бахшилик соҳасида берган маслаҳатлари, ҳар бир достонни ўзига хос айтиш йўллари, тингловчиларни ром этиш ҳақидаги йўл-йўриқларига амал қилиши унинг етук бахши бўлиб етишишига катта ёрдам берди.\nШаҳрисабзда Тош шоир Чоршанба ўғли яшаб ижод қилаётганлиги ҳақидаги хабар Тошкентга, таниқли фольклоршуносларгача етиб борди.\n- Жуда яхши эслайман, - дейди шоирнинг ўғли, етмиш уч яшар Абдурасул Чоршанбиев. – Тошкентдан икки киши отамни йўқлаб келди. Кейин катта бўлиб билсам, бири Ҳоди Зариф, иккинчиси олимнинг шогирди Мансур Афзалов экан. Улар биринчи бор келганларида отамнинг ҳаёти ва бахшилик фаолияти ҳақидаги барча маълумотларни олиб, отам оғзидан бир достонни ёзиб олиб кетишди. Иккинчи марта улар овоз ёзиб олиш воситаларини ҳам олиб келишди. Улар хонадонимизда бир неча кун бўлишди, отам олдига микрофон қўйиб, бир неча достонларни магнитофонга ёзиб олиб кетишди.\nФольклоршунослар Тош шоир Чоршанба ўғли репертуаридан 1957 йилда биринчи марта “Нурали” достонини ёзиб олишган бўлса, кейинги йили эса “Авазхон” достони ҳам магнит ленталарига ёзилди.\n-“Алпомиш” достони бахшилик оламининг тилсими, калити ҳисобланади, - деган эди бир олим билан суҳбатда Тош шоирнинг ҳамюрти, таниқли деҳқонободлик бахши Қодир бахши Раҳимовнинг фарзанди, ота ишини давом эттираётган Қаҳҳор бахши. – “Алпомиш”ни билмаган инсон ҳеч қачон бахши бўла олмайди. Биринчи ўзимизнинг, ўзбекнинг жонажон достони “Алпомиш”ни билиш керак, ана ундан кейин бошқа достонга ўтилаверади.\nФольклоршунос олимлар аниқлашича, бундан минг йил олдин яратилган ўзбек халқ қаҳрамонлик эпоси “Алпомиш”нинг 40 га яқин варианти 30 нафардан ортиқ бахшидан ёзиб олиниб, магнит тасмаларига битилган. Қашқадарёдан Абдулла шоир Нурали ўғли, Умир шоир Сафаров, Зохир шоир Қўчқоров, Қодир бахши Раҳимов айтган вариантлар ҳам пойтахтдаги фольклор архивида сақланмоқда.\nБундай шарафга Тош шоир ҳам муяссар бўлган. Ўзбек фольклоршунослигининг асосчиси, атоқли олим Ҳоди Зарифов 1960 йилда Тошкентдан келиб, шоир хонадонида ундан “Алпомиш” достонини магнит тасмасига ёзиб олади. Ўша йили жаҳон шарқшуносларининг навбатдаги форуми Москвада ўтказилиши режалаштирилиб, унга ўзбекистонлик бахшилар ҳам таклиф этилади. Ҳоди Зарифов конгрессда “Алпомиш” достонидан парча куйлаш учун Тош шоирни танлайди. Мана-ман деган шарқшунослар ўтирган улкан залда қашқадарёлик бахши ижросида “Алпомиш” достони янграганда Тош шоирга хос сўзга чечанликни, дўмбира чалишдаги маҳоратини кўриб, уни узоқ қарсаклар билан олқишлайдилар.\n- Тош шоир Чоршанба ўғли қашқадарёлик таниқли бахшилардан бири эди, - дейди Ўзбекистон Республикаси фанлар академияси Ўзбек тили, адабиёти ва фольклори институти директори ўринбосари, филология фанлари доктори, профессор Маматқул Жўраев. – Шоирнинг репертуаридан 20 дан ортиқ достонлар ўрин олган. Институтимизнинг фольклор архивидан ундан ёзиб олинган “Гўрўғлининг туғилиши”, “Келиной”, “Оға Юнус Мисқолнинг қочиши”, “Шоқол”, “Қорақум”, “Алпомиш”, “Нурали”, “Авазхон” каби достонлар, “Қумурсқа”, “Лайлак билан тулки”, “Бой билан алдаркўса” каби эртаклар, кўплаб термалар ва топишмоқлар сақланмоқда.\nФилология фанлари доктори Шомирза Турдимов ҳозир Тош шоир Чоршанба ўғли айтган “Гурўғлининг туғилиши” достонини нашрга тайёрлаш устида иш олиб бормоқда. Унинг номи юртимиздан чиққан машҳур халқ бахшилари қаторида Ўзбекистон Миллий энциклопедияси саҳифаларидан ўрин олган.\n1998 йилда филология фанлари доктори Бойназар Йўлдошевнинг “Қашқадарё бадиияти” номли адабий-танқидий мақолалар тўплами чоп этилди. Ушбу китобдаги “Қашқадарё воҳаси оғзаки ижодиёти ва достончилик анъаналари” бўлими 48 бетдан иборат бўлиб, унда ушбу заминда ижод қилган таниқли бахшиларга алоҳида ўрин берилган. Шунингдек, ўнлаб бахши-шоирлар ҳаёти ва ижодий фаолияти таҳлил этилган. Аммо, улар қаторида йирик фольклоршунослар назарига тушган ва халқаро анжуманда ўзини кўрсатган Тош шоир Чоршанба ўғли номини негадир учратмадим.\nҚарши Давлат унивеситетида талабаларга таълим бераётган ва Чори Ҳамро, Абдумўмин Қаҳҳоров каби воҳамиздан чиққан йирик фольклоршунослар анъаналарини давом эттираётган тадқиқотчи домлалар бор. Улар Тош шоир Чоршанба ўғли меросига ҳам мурожаат қилиб, унинг бисотидаги достон, терма ва бошқа халқ оғзаки ижоди намуналарини ўрганиб, халқимизга етказадилар, деган умиддамиз.\nИлгари сояда қолиб кетган бахшилик санъатига ҳозир катта эътибор берилиб, халқимизнинг қадим оғзаки ижодиёти қайтадан бўй кўрсатмоқда. Термиз шаҳрида бахшилар мактаби очилиб, бўлажак бахши-шоирлар таълим олишмоқда. Қашқадарё бахшилар макони бўлиб, бу заминда ҳам ўзига хос бахшилик мактаблари вужудга келган. Абдулла Нурали ўғли, Қодир каби машҳур бахшилар хотирасига бағишланган беллашувларни ўтказиб туриш эса ёш авлоднинг халқ оғзаки ижодига бўлган қизиқишини оширади, қадим бахшилик санъатининг умри боқий бўлишига замин яратади, деган фикрдаман.


Ассанж Франциядан бошпана сўрамоқчи\n19:35 / 19.05.2017\nWikileaks асосчиси Жулиан Ассанж Францияга сиёсий бошпана сўраб мурожаат этмоқчи. Бу ҳақда унинг адвокати Ҳуан Бранко маълум қилди.\n«Жулиан Ассанж Лондондаги Эквадор элчихонасини тарк этишга ҳаракат қилади. У бир қатор мамлакатлардан, хусусан, Франциядан сиёсий бошпана беришни ва АҚШдан ҳимоя қилишни сўрамоқчи», дея унинг сўзларини келтирган France info.\nАдвокат у бошпана сўрамоқчи бўлаётган мамлакатлар номини келтирмаган.\nШу билан биргаликда Бранко Ассанж Лондондаги элчихонадан чиқиши биланоқ Буюк Британия полицияси томонидан ушланиши ва АҚШга топширилиши мумкинлигини истисно этмаган. Бу Швеция прокуратураси Ассанжга нисбатан жинсий товламачилик бўйича текширувлар олиб боришни тўхтатганига қарамай рўй бериши мумкин.\nШвеция Жулиан Ассанжга нисбатан жиноий ишни тўхтатди\nЛондондаги Вестминстер суди уни 2012 йилнинг 29 июнида судга келишдан бош тортганида ҳибсга олишга ордер берганди. Лондон полицияси у Эквадор элчихонасидан чиқиши биланоқ қўлга олиш ҳуқуқига эга.\nАссанжнинг адвокатларидан бири Мелинда Тейлор бундан аввалроқ Швеция прокуратураси текширувни бекор қилган ва суд ҳибсга олиш тўғрисидаги ордерни бекор қиладиган бўлсада, WikiLeaks асосчиси Британия пойтахтидаги Эквадор элчихонасидан чиқиб кетиши қийин бўлиши ҳақида айтганди.\n«Аввало Британия ҳукуматининг уни ҳибсга олмаслик тўғрисидаги ваъдасини олмоқ керак», деган адвокат.\nАссанж барча айбловларни инкор қилади ва Швеция судига борса, ўзини АҚШга экстрадиция қилишларидан хавфсирайди. Вашингтондагилар уни АҚШнинг минглаб махфий ҳужжатларини ошкор қилиб юборгани учун айбдор санайди.\nАссанж 2012 йилдан буён Лондонда яшаб келмоқда, Эквадор элчихонаси унга сиёсий бошпана беришга рози бўлган. Ушбу бино ҳудудидан чиқиш ҳозирда 45 ёшда бўлган Ассанж учун қамоққа тушишга тенгдир.\n23:00 / 13.02.2018